title: Hyvät ja huonot uutiset

text: Ohjelmassa kilpailijat keskustelevat humoristisesti viikon uutisaiheista ja lopuksi kertovat, onko uutinen hyvä vai huono. Pisteitä saa arvaamalla, onko uutinen Nelosen verkkosivustolla kyselyyn vastanneiden mielestä hyvä vai huono. Eniten voittajaksi yhden tuotantokauden aikana selviytynyt vakiopanelisti on niin sanotusti ”kansan pulssilla” eli yksimielinen uutisaiheiden suhteen yleisön ja suomalaisten suhteen. Ensimmäisellä tuotantokaudella tittelin vei nimiinsä Mikko Kuustonen, toisella kaudella Miika Nousiainen, kolmannella kaudella Niina Lahtinen, neljännellä sekä viidennellä kausilla kansan pulssilla äänestyksen voitti Tuomas Kyrö, kuudennella kaudella Pirjo Heikkilä, seitsemännellä ja kymmenellä Paula Noronen.


title: Rohtoparkkipuu

text: Rohtoparkkipuu eli eukommia ("Eucommia ulmoides") on Kiinan keski- ja kaakkoisosissa luontaisesti kasvava puulaji, joka on heimonsa ainoa laji.


title: Rohtoparkkipuu

text: Rohtoparkkipuut ovat kaksikotisia, emipuiden hedelmät ovat siipipalteisia pähkylöitä. Puun rungon kaarna on korkkimaista ja syväuurteista. Lehdet ovat kiiltäviä ja suippukärkisiä. Repäistynä lehden suonista valuu nopeasti säikeiksi kovettuvaa maitiaisnestettä. Rohtoparkkipuun maitiaisneste on heikkolaatuisen kumin raaka-aine ja sitä käytetään myös kiinalaisessa lääketieteessä. Myös puun kuorta käytetään rohdoksena.


title: Rohtoparkkipuu

text: Kansainvälinen luonnonsuojeluliitto pitää lajia vaarantuneena. Sen populaatioon kuuluu vain alle tuhat täysikasvuista yksilöä. Lajia viljellään paljon, mutta sen luonnollisten esiintymien liikakäyttö on tehnyt siitä uhanalaisen. Sitä käytetään erityisesti perinteisessä kiinalaisessa lääkinnässä verenpainelääkkeenä.


title: Kiinan tasavallan vaakuna

text: Kiinan tasavallan vaakuna on Kiinan tasavallan tunnus lipun ja kansallislaulun ohella.


title: Kiinan tasavallan vaakuna

text: Vaakunan 12-sakarainen aurinko, joka on myös maan lipussa, on Kuomintang-puolueen tunnus. Sakarat kuvaavat Kiinan perinteisiä kahtatoista tuntia. Valkoinen väri symboloi suoruutta ja veljeyttä, sininen tasa-arvoa ja oikeutta.


title: Ivan Tričkovski

text: Ivan Tričkovski (s. 18. huhtikuuta 1987 Skopje, Jugoslavian SLT) on makedonialainen jalkapalloilija, pelipaikaltaan vasen laitalinkki.


title: Ivan Tričkovski

text: Hän edustaa puolalaista Legia Varsovaa elokuusta 2015 lähtien ja tammikuussa 2016 hän siirtyi lainalle AEK Larnakaan.


title: It’s a Beautiful Day

text: It’s a Beautiful Day on yhdysvaltalainen rock-yhtye. Viulisti David LaFlamme perusti yhtyeen San Franciscossa vuonna 1967.


title: It’s a Beautiful Day

text: LaFlamme soitti aiemmin Orkustra-yhtyeessä. Hän soittaa erikoista viisikielistä viulua. Muita alkukokoonpanon jäseniä olivat hänen vaimonsa Linda (koskettimet), Pattie Santos (laulu), Hal Wagenet (kitara), Mitchell Holman (basso) ja Val Fuentes (rummut). He olivat ensimmäisiä sanfranciscolaisia yhtyeitä, joita syntyi rakkauden kesän jälkeen. He eivät kuitenkaan menestyneet yhtä hyvin kuten The Grateful Dead, Jefferson Airplane ja Santana. Yhtye loi uniikin musiikkityylin, johon kuului vaikutteita rockista, jazzista, folkista ja klassisesta musiikista sen seitsemän vuoden aikana, jonka alkuperäinen kokoonpano oli koossa.


title: Evángelos Venizélos

text: Evángelos Venizélos (, s. 1. tammikuuta 1957 Thessaloniki, Kreikka) on kreikkalainen poliitikko ja maan entinen valtiovarainministeri. Hän on ollut Panhelleenisen sosialistiliikkeen kansanedustaja vuodesta 1993 ja puheenjohtaja vuodesta 2012.


title: Evángelos Venizélos

text: Venizélos on valtiosääntöoikeuden professori.


title: Jesús Olalla

text: Jesús ("Josu") Olalla Iraeta (s. 15. heinäkuuta 1971 Irún, Guipúzcoa) on espanjalainen entinen käsipalloilija. Hän kilpaili kesäolympialaisissa vuosina 1996 ja 2000 saaden molemmilla kerroilla joukkueineen pronssia.


title: Fortec Italia Motorsport

text: Fortec Italia Motorsport (aiemmin nimellä Euronova Racing) on italialainen pikkuformulatalli. Talli perustettiin vuonna 2001. Talli kilpailee nykyään Formula Abarth, Italian Formula 3 ja Auto GP-sarjoissa. Talli on aiemmin kilpaillut International Formula Master, Eurocup Formula Renault ja Italian Formula Renault sarjoissa vaihtelevalla menestyksellä.


title: Matkustajainpuu

text: Matkustajainpuu ("Ravenala madagascariensis") on Madagaskarista kotoisin oleva palmua muistuttava puulaji. Se on saanut nimensä vedestä, jota kertyy lehtihankoihin, ja jota matkustajat ovat voineet hätätilassa juoda.


title: Matkustajainpuu

text: Matkustajainpuu kasvaa jopa 12 metriä korkeaksi, ja sen banaanin lehtiä muistuttavat lehdet kasvavat viisimetrisiksi.


title: Matkustajainpuu

text: Matkustajainpuu on lähtöisin Madagaskarilta, mutta sitä kasvatetaan koristekasvina lähes kaikkialla tropiikissa. Sitä on istutettu ja levitetty useimmille Tyynenmeren saarille. Mauritiuksella siitä on tullut haitallinen vieraslaji, joka muodostaa yksilajisia kasvustoja.


title: Artur Sobiech

text: Artur Sobiech (s. 12. kesäkuuta 1990 Ruda Śląska, Puola) on puolalainen jalkapalloilija, pelipaikaltaan hyökkääjä. Hän edustaa saksalaista Hannoveria.


title: Prospère Bruggeman

text: Prospère Bruggeman (7. maaliskuuta 1873 – ?) oli belgialainen soutaja. Hän kilpaili "Royal Club Nautique de Gand" -joukkueessa vuoden 1900 kesäolympialaisissa Pariisissa. Hän osallistui siellä sekä perämiehelliseen kaksikkoon että kahdeksikkoon; jälkimmäisessä hän sai hopeaa.


title: Émile Delchambre

text: Émile Henri Delchambre (3. joulukuuta 1875 Roubaix – 8. syyskuuta 1958 Roubaix) oli ranskalainen soutaja. Hän kilpaili vuoden 1900 kesäolympialaisissa Pariisissa ja kuului siellä perämiehellisessä nelikossa kultaa voittaneeseen "Cercle de l'Aviron Roubaix" -joukkueeseen.


title: Tangsini ŏpsŭmyŏn chogukto ŏpta

text: Tangsini ŏpsŭmyŏn chogukto ŏpta () on Kim Jong-ilille tehty laulu Korean demokraattisesta kansantasavallasta. Laulu kuvaa sitä, miten Korean kansa ei voisi elää ilman Kim Jong-iliä, ja miten valtio romahtaisi jos Kimiä ei olisi. Se on Songun-politiikan ("asevoimat ensin") tunnus, eräs Korean Kansanarmeijan Kuoron lauletuimmista lauluista sekä suosittu populaarilaulu. Sen kaksi tunnetuinta levytystä ovat Kansanarmeijan kuoron ja populaariyhtye Pochonbon elektronisen orkesterin versiot.


title: Tangsini ŏpsŭmyŏn chogukto ŏpta

text: Laulu tunnetaan englannin kielellä nimellä "No Motherland Without You".


title: Tangsini ŏpsŭmyŏn chogukto ŏpta

text: Kansanarmeijan kuoron versiossa käytetään muotoa ""Kim Chŏng-il changgun"" (kenraali Kim Jong-il) muodon ""Kim Chŏng-il tongji"" (toveri Kim Jong-il) sijasta.


title: Frank Odberg

text: Frank Odberg (1879–1917) oli belgialainen soutaja. Hän kilpaili vuoden 1900 kesäolympialaisissa Pariisissa; hän kuului siellä "Royal Club Nautique de Gand" -joukkueeseen, joka sai hopeaa kahdeksikossa.


title: The New York Herald

text: The New York Herald oli vuosina 1835-1924 julkaistu yhdysvaltalainen sanomalehti. Sitä pidettiin aikanaan New Yorkin suurista lehdistä häikäilemättömimpänä ja sensaationhakuisimpana lehtenä. Lehti rahoitti Henry Morton Stanleyn etsintäretkeä David Livingstonen löytämiseksi. Lehden seuraajaksi tuli New York Herald Tribune, jonka kansainvälisestä numerosta tuli International Herald Tribune.


title: Henri Bouckaert

text: Jules Henri Bouckaert (3. toukokuuta 1870 Roncq – ?) oli ranskalainen soutaja. Hän kilpaili vuoden 1900 kesäolympialaisissa Pariisissa, jossa hän kuului perämiehellisessä nelikossa kultaa voittaneeseen "Cercle de l'Aviron Roubaix" -joukkueeseen.


title: Pochonbon elektroninen orkesteri

text: Pochonbon elektroninen orkesteri ("Poch'ŏnbo-jŏnja-aktan", ) on pohjoiskorealainen populaarimusiikkiyhtye. Se on yksi maan suosituimmista pop-yhtyeistä.


title: Pochonbon elektroninen orkesteri

text: Yhtye on saanut nimensä vuoden 1937 Pochonbon taistelusta. Se soittaa mm. korealaisia kansanlauluja ja edesmennyttä maan johtajaa Kim Jong-iliä puoltaneita lauluja. Yhtyeen tunnetuimpia esityksiä ovat Uudelleenyhdistymisen sateenkaari ja Tangsini ŏpsŭmyŏn chogukto ŏpta.


title: We Dance

text: We Dance on Le Cortexin kehittämä ja Nordic Gamesin julkaisema tanssipeli, joka julkaistiin vuonna 2011 ainoastaan Wii-konsolille. We Dance on ensimmäinen tanssipeli, jossa voi pelata myös moninpeliä.


title: We Dance

text: We Dance-pelissä täytyy monien muidenkin tanssipelien tapaan tanssia aina valittu kappale läpi, pelin kappalelista sisältää yhteensä 40 erilaista kappaletta neljältä eri vuosikymmeneltä, lähes jokaisella kappaleella on myös oma alkuperäinen musiikkivideonsa. Toisin kuin muissa tanssipeleissä, tässä voi pelata myös moninpeliä yksinpelin sijaan. Pelaaja voi pelata tätä peliä kahdella eri tavalla, sekä Wii-ohjaimilla että pelin Star Mat Packin mukana tulevalla Nordic Gamesin Star Mat-matolla. Tähän peliin voi myös ladata lisää erilaisia kappaleita netin kautta.


title: We Dance

text: Peli sisältää seuraavanlaisia kappaleita.Peli sai pääosin negatiivisia vastaanottoja. Metacriticin tilastojen mukaan Nintendo Gamer antoi pelille 40/100 pistettä, Gamer.nl antoi puolestaan 20/100 sanoen että ""Se ei ole kovin helppoa tehdä hyvää tanssipeliä, nähtävästi. Kaikki on verrattuna loistavaan Dance Centre-peliin ja hyvällä syyllä. Joillakin tanssipeleillä on joitakin hyviä liikkeitä tarjottavana, mutta We Dance on vain paljon huonoa sisältävä peli. Vältä sitä mihin hintaan hyvänsä."" XGN antoi myös pelille 20/100 pistettä sanoen sitä kauheaksi tanssipeliksi ja kehottaen pelaajia välttämään pelin ostoa.


title: We Dance

text: GameSpot antoi pelille arvosanaksi 3.5/10 kehuen hyvää kappalevalikoimaa, mutta kritisoi puolestaan jäykkää animaatiota ja Download Storen tyhjyyttä pelin aloittaessa.


title: Henri Hazebrouck

text: Henri Alphonse Hazebrouck (21. heinäkuuta 1877 Roubaix – 1. joulukuuta 1948 Roubaix) oli ranskalainen soutaja, joka kilpaili vuoden 1900 kesäolympialaisissa Pariisissa. Hän kuului siellä perämiehellisessä nelikossa kultaa voittaneeseen "Cercle de l'Aviron Roubaix" -joukkueeseen.


title: Kenraali Kim Il-sungin laulu

text: Kenraali Kim Il-sungin laulu on kappale Korean Demokraattisen Kansantasavallan valtiopäämiehelle Kim Il-sungille.


title: Jack (Tekken)

text: Jack on Namco Bandai Gamesin pelihahmo "Tekken"-pelisarjassa.


title: Jack (Tekken)

text: Jack on robotti, jonka nuori nainen nimeltä Jane loi suojelijakseen. Sen ohella hän on myös The King of Iron Fist -turnauksessa taistelijana. Jack esiintyy kaikissa muissa paitsi sarjan neljännessä osassa


title: Jack (Tekken)

text: Jack esiintyi ensi kertaa vuonna 1994 Tekken-pelisarjan ensimmäisessä osassa. Jackin nimi vaihtuu pelistä toiseen, esimerkiksi "Tekken 5":ssä se oli Jack-5 ja "Tekken 6":ssa Jack-6. Tämän vuoksi "Street Fighter X Tekken" -pelissä hahmo esiintyy nimellä Jack-X.


title: Jack (Tekken)

text: Tekken 6:ssa tavataan myös Jackin tapainen tappajarobotti nimeltä Nancy, jolla voi pelata tarinamoodissa.


title: Blois’n linna

text: Blois’n linna eli Le château royal de Blois on yksi Ranskan kuninkaallisista linnoista. Se sijaitsee Blois’n kaupungissa Loirejoen laaksossa, Loir-et-Cherin departementissa. Se on yksi tunnetuimmista Loiren linnoista ja palveli vuosien 1498 ja 1589 välillä Valois- ja Orléans-sukuisten kuninkaiden asuntona. Sinne myös Jeanne d’Arc saapui vuonna 1429 saadakseen Reimsin arkkipiispan siunauksen ennen yritystään ajaa englantilaiset joukot pois Orléansista.


title: Blois’n linna

text: Blois’n linna on rakennettu joen varteen keskelle kaupunkia, jota se vartioi ja suojeli. Linnan nykyinen muoto rakentui neljän vuosisadan aikana useista keskuspihan ympärille rakennetuista osista. Niiden tyylit muodostavat jatkumon 1200-luvulta 1600-luvulle, keskiajalta klassisismiiin. Rakennuksissa on yhteensä 564 huonetta, joissa kaikissa on tulisija. Huoneista sata on makuuhuoneita. Restauroidut kuninkaalliset huoneistot on kalustettu ja koristeltu värikäästi 1800-luvun tyyliin.


title: Blois’n linna

text: Linnan rakentamisen aloitti Blois’n kreivi, joka teetti 900-luvulla aluksi linnoitetun tornin joen ylätasangolle. 1200-luvulla se oli vähitellen laajentunut linnaksi, jonka Blois’n kreiveista viimeinen, Blois’n Guido II myi Valois’n suvulle.


title: Blois’n linna

text:
Kuninkaat Ludvig XII ja Frans I käyttivät linnaa pääasiallisena asuinpaikkanaan ja teettivät siihen lukuisia muutoksia ja laajennuksia. Viimeisin suuri rakenteellinen muutos teetettiin 1600-luvulla arkkitehti François Mansartin suunnitelmien mukaisesti, mutta sen jälkeen linnan merkitys väheni vähitellen.
Kun rakennukset olivat vaurioituneet ja niiden sisustus ryöstetty Ranskan suuren vallankumouksen aikana, linna restauroitiin täydellisesti vuonna 1845. Blois’sta tuli ensimmäinen Loiren linna, joka kunnostettiin vallankumouksen jälkeen, ja se toimi restauroinnin mallina lähes kaikille Loiren laakson tunnetuille linnoille, kuten Azay-le-Rideaun, Chenonceaun ja Amboisen linnoille.


title: Blois’n linna

text: 1800-luvulla tehdyn restauroinnin jälkeen linna on toiminut Blois’n kaupungin omistamana museona. Ludvig XII:n siiven ylemmässä kerroksessa sijaitsee vuonna 1850 perustettu kaupungin taidemuseo, "Musée des Beaux-arts". Sen esineistöön kuuluu useita veistoksia ja maalauksia 1500–1800-luvuilta, muun muassa Fontainebleaun koulukunnan tuotteita, sekä kokoelma arvokkaita seinävaatteita. Siiven alemmassa kerroksessa on lisäksi 39 muotokuvan kokoelma 1600–1700-luvuilta. Kuvat esittävät aikansa tärkeitä henkilöitä, kuten kuninkaallisen hovin jäseniä.


title: Blois’n linna

text: Frans I:n siivessä sijaitsevat arkeologinen museo (Musée archéologique) sekä kivenhiontamuseo ("Musée lapidaire"). Se esittelee löydöksiä esimerkiksi linnan alueelta tehdyistä kaivauksista, sekä linnan alkuperäisiä kivikoristeita, joita ei enää sijoitettu paikoilleen korjaustöiden yhteydessä. Siellä on myös jäljennöksiä tyylihuonekaluista galloromaaniselta kaudelta keskiajalle asti.


title: Silent Night, Deadly Night 2

text: Silent Night, Deadly Night 2 () on vuonna 1987 valmistunut jatko-osa vuoden 1984 slasher-elokuvalle "Jouluyö murhayö". Elokuva sijoittuu muutaman vuoden alkuperäisen elokuvan tapahtumien jälkeen, ja sen pääosassa nähtävä Ricky Caldwell (Eric Freeman) on ensimmäisen elokuvan William ”Billy” Chapmanin pikkuveli. Elokuvassa vankimielisairaalaan oikeudenkäyntiä odottamaan suljettu Ricky kertoo psykiatrille ajoistaan katolisessa lastenkodissa veljensä Billyn kanssa, elämästään Billyn kuoleman jälkeen uudessa sijaisperheessä sekä tilanteista, jotka ajoivat hänet väkivaltaiseen tappokierteeseen.


title: Silent Night, Deadly Night 2

text: "Silent Night, Deadly Night 2" kuvattiin kymmenessä päivässä tammikuussa 1987 pienellä 100 000 dollarin budjetilla. Elokuva jäi tappiolle ja sai niin kriitikoilta kuin yleisöltä erittäin huonot arvostelut. Nykyään elokuva nauttii kulttimainetta, ja esimerkiksi Rickyn ammuskelukohtauksessa käyttämä huudahdus "”Garbage day?!”" on kohonnut jo internet-ilmiöksi.


title: Silent Night, Deadly Night 2

text: Suomessa elokuvaa ei ole esitetty elokuvateattereissa, mutta se julkaistiin DVD:lle vuonna 2007.


title: Benjamin Franklin Parkway

text: Benjamin Franklin Parkway on yksi Philadelphian pääkaduista. Benjamin Franklinin mukaan nimetty bulevardi kulkee kaupungintalolta Philadelphian taidemuseolle.


title: Benjamin Franklin Parkway

text: Benjamin Franklin Parkway halkaisee William Pennin Philadelphialle suunnitteleman ruutukaavan. Sitä reunustaa puut ja ruohoalueet. Sen varrella on monia merkittäviä rakennuksia, jotka rakennettiin 1800-luvulla ja 1900-luvun alussa. Sen alkupäässä on Logan Square -aukio ja loppupäässä Eakins Oval. Kadun varrella ovat muun muassa Philadelphian kirjasto, Franklin-instituutti ja Rodin-museo.


title: Benjamin Franklin Parkway

text: Ensimmäinen ehdotus kadusta esitettiin 1871, sillä Fairmountin puistoalue haluttiin linkittää suoraan kaupungin keskustaan. Charles K. Landis ehdotti 1884 noin 40 metriä levää puistokatua. Sen pohjalta James H. Windrim antoi 1892 oman ehdotuksensa. Windrimin esitys oli lähes 50 metriä leveä bulevardi. Suunnitelmat kuitenkin hautautuivat poliittiseen koneistoon. Katua ehdotettiin jälleen uudestaan 1907. Lopulta 1917 Jacques Gréberin tekemä suunnitelma, jonka hän oli tehnyt yhteistyössä Paul Philippe Cretin kanssa, toteutui, ja katu valmistui 1922.


title: Starcrossin rautatieasema

text: Starcrossin rautatieasema sijaitsee Starcrossin pikkukaupungissa Devonissa Lounais-Englannissa. Vuonna 1846 avattu asema on rakennettu Exe-joen estuaarin rannalle. Alkuperäinen asemarakennus on sittemmin purettu.


title: Starcrossin rautatieasema

text: Starcrossissa pysähtyvät Riviera Linella liikennöivät First Great Westernin junat. Junia kulkee noin tunnin välein Exmouthin ja Paigntonin suuntiin. Asemalta on myös suora yhteys laiturille, josta lähtevät kesäisin Exmouthiin kulkevat lautat. Lauttayhteys on osa South West Coast Path -vaellusreittiä.


title: William Varley

text: William Michael ("Bill") Varley (6. marraskuuta 1880 New York – lokakuu 1968 New York) oli yhdysvaltalainen soutaja, joka souti Atalanta Boat Clubissa ja kilpaili vuoden 1904 kesäolympialaisissa Saint Louisissa. Hän voitti kaksikossa kultaa ja sai lisäksi hopeamitalin perämiehettömässä kaksikossa.


title: Pistia

text: Pistia eli vesisalaatti ("Pistia stratiotes") on veden pinnalla kelluva kasvi, joka saattaa muodostaa laajoja mattoja jotka peittävät järven tai kanavan pinnan. Se on sukunsa ainoa laji.


title: Pistia

text: Pistian lehdet ovat paksut, mehevät ja nukkapintaiset. Juuret ovat vaaleat ja ohuet, kukat lähes huomaamattomat.


title: Pistia

text: Ei ole varmaa mistä pistia on alkujaan kotoisin. Se on levinnyt lämpimille alueille, ja menestyy varsinkin ihmisen luomissa ympäristöissä kuten kastelukanavissa. Se on kiusallinen rikkaruoho monin paikoin Afrikassa, Intiassa ja Kaakkois-Aasiassa. Australiassa on kehitetty kasvin biologista torjuntaa sitä syövien hyönteisten avulla.


title: CS Mackay-Bennett

text: CS "Mackay-Bennett" oli Lontooseen rekisteröity kaapelinkorjausalus, jonka omisti Commercial Cable Company. Sillä oli pitkä ura korjaamassa merenalaisia kaapeleita Pohjois-Atlantilla.


title: CS Mackay-Bennett

text: "Mackay-Bennettistä" tuli kuuluisa huhtikuussa 1912, kun White Star Line antoi sille tehtäväksi kerätä Pohjois-Atlantilla kelluvat ruumiit "RMS Titanicin" turman jälkeen. "Mackay-Bennett" löysi "Titanicin" 1 517:stä uhrista 306, kaikkiaan uhreja löydettiin 328. Näihin ruumiisiin kuului John Jacob Astor IV, aluksen rikkain matkustaja, sekä arkkitehti Edward Austin Kent.


title: CS Mackay-Bennett

text: Kanadalainen kirjailija Thomas Raddall toimi "Mackay-Bennettillä" sähköttäjänä ja käytti kokemuksiaan inspiraationa joissain novelleissaan.


title: CS Mackay-Bennett

text: "Mackay-Bennett" eläköitettiin toukokuussa 1922 Plymouthin sataman vesille käytettäväksi varastona. Toisen maailmansodan aikana laiva upposi saksalaisten Plymouthin-pommituksissa, mutta nostettiin myöhemmin uudelleen. Laiva romutettiin vuonna 1963.


title: Yodeokin piirikunta

text: Yodeokin piirikunta (, hanja 耀德郡, McCune-Reischauer "Yodŏk-kun") on yksi Pohjois-Korean Etelä-Hamgyeongin maakunnan piirikunnista. Se sijaitsee sisämaan vuoristoalueella pääkaupunki Pjongjangin koillis- ja maakunnan pääkaupunki Hamheungin lounaispuolella. Vuoden 2008 väestönlaskennan mukaan piirikunnassa oli 40 839 asukasta.


title: Yodeokin piirikunta

text: Kolmasosan piirikunnan pinta-alasta vie Yodeokin keskitysleiri, joka on tarkoitettu poliittisille vangeille.


title: Charles Forsyth

text: Charles Eric Forsyth (10. tammikuuta 1885 Manchester – 24. helmikuuta 1951 Manchester) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.


title: Charles Forsyth

text: Forsyth pelasi vesipalloa Salford SC -seurassa ja oli myös uimari.


title: Hendrik Offerhaus

text: Hendrik Karel Offerhaus (20. toukokuuta 1875 Venhuizen – 2. syyskuuta 1953 Wassenaar) oli alankomaalainen soutaja. Hän kilpaili vuoden 1900 kesäolympialaisissa Pariisissa ja kuului siellä Minerva-joukkueeseen, joka sai pronssia kahdeksikossa.


title: Hendrik Offerhaus

text: Offerhausista tuli lääkäri, ja hän toimi Alankomaiden Punaisen Ristin pääsihteerinä.


title: René Guissart

text: René Jacques Guissart (s. 12. syyskuuta 1929 Hampstead, Englanti) on ranskalainen entinen soutaja. Hän kilpaili vuoden 1952 kesäolympialaisissa Helsingissä ja sijoittui viidenneksi perämiehettömässä kaksikossa.


title: René Guissart

text: Guissart osallistui myös vuoden 1956 kesäolympialaisiin Melbournessa ja sai pronssia perämiehettömässä nelikossa. Myös hänen veljensä Jean-Jacques Guissart oli olympiaurheilija.


title: William Penn (amiraali)

text: Sir William Penn (n. 1621 Bristol – 16. syyskuuta 1670 Walthamstow) oli englantilainen amiraali ja Pennsylvanian perustajan William Pennin isä.


title: William Penn (amiraali)

text: Penn lähti nuorena merille, ja hänestä tuli 1643 laivan kapteeni. Kaksi vuotta myöhemmin hän meni naimisiin Margaret van der Schurenin kanssa. Englannin sisällissodassa hän oli parlamentaristien puolella. Penn lähetettiin 1650 vapauttamaan Välimerellä prinssi Ruprechtia etsivä Robert Blake. Penn toimi alueella Azoreilta Maltalle, mutta ei löytänyt Ruprechtia. Vuodesta 1652 Penn osallistui ensimmäiseen Englannin–Hollannin sotaan Blaken vara-amiraalina. Penn sai 1653 kenraalia vastanneen laivaston sotilasarvon "general at sea", ja hänelle myönnettiin palveluksestaan sodassa maita Irlannista.


title: William Penn (amiraali)

text: Pennin alaisuuteen asetettiin syyskuussa 1654 joukko, jonka tarkoituksena oli Englannin–Espanjan sodassa vallata espanjalaisilta maita Länsi-Intiasta ja perustaa tukikohta Englannin laajentumista varten. Maajoukkoja johti Robert Venables. Retkikunta epäonnistui tavoitteissaan, mihin oli osittain syynä Pennin ja Venablesin erimielisyydet. Sairastuttuaan Penn lähti kesäkuussa 1655 takaisin Englantiin. Sekä Penn että Venables joutuivat Englannissa vangiksi Lontoon Toweriin. Penn vapautettiin lokakuussa 1655 anteeksipyyntönsä jälkeen. Hän vetäytyi eläkkeelle tilalleen Irlannin Macroomiin.


title: William Penn (amiraali)

text: Protektoraatin kaaduttua 1659 kenraali George Monck tarjosi Pennille uutta tilaisuutta laivastossa. Hänet valittiin myös vuoden 1660 konventtiparlamenttiin. Penn järjesti laivueen, joka toi valtansa takaisin saaneen kuningas Kaarle II:n toukokuussa 1660 takaisin Englantiin. Penn lyötiin ritariksi kesäkuussa. Hänestä tuli myös Yorkin herttuan (tuleva kuningas Jaakko II) ja uudistetun laivaston tärkeä neuvonantaja. Aktiiviseen palvelukseen Penn palasi toisessa Englannin–Hollannin sodassa. Hän ajautui riitoihin Monckin kanssa, ja hänet pakotettiin eroamaan. Huonontuvan terveytensä takia Penn vetäytyi kokonaan julkisuudesta ja kuoli syyskuussa 1670.


title: Saint-Raphaël

text:
Saint-Raphaël on kaupunki Etelä-Ranskassa, Varin departementissa. Vuonna 2009 siellä oli noin 34 000 asukasta.
Kaupungin jalkapalloseura on Stade Saint-Raphaël.


title: Fixing a Hole

text: Fixing a Hole on Paul McCartneyn kirjoittama ja The Beatles -yhtyeen esittämä kappale vuonna 1967 julkaistulta albumilta "Sgt. Pepper’s Lonely Hearts Club Band". Se on albumin viides raita, ja se merkittiin McCartneyn ja John Lennonin yhdessä tekemäksi. Kappaleen sanoituksen epäiltiin liittyvän huumausaineisiin. McCartney itse on sanonut, että se kertoo faneista, jotka notkuivat hänen kotiovellaan yötä päivää.


title: Fixing a Hole

text: Paul McCartney kirjoitti kappaleen helmikuussa 1967. McCartney oli tuolloin yhtyeen ainoa poikamies – vaikkakin seurusteli Jane Asherin kanssa – eikä hän asunut enää vanhempiensa kanssa, vaan nautti nyt vapaudestaan. ”Fixing a Holen” lyriikoissa juhlittava vapaus onkin nähty avoimena nyökkäyksenä marihuanan suuntaan, jolla McCartney koki olevan vapauttava vaikutus mieleensä. Aiemmin McCartney oli viitannut marihuanaan "Revolver"-albumin kappaleessa ”Got to Get You into My Life”. Sanoitukseen vaikutti myös Elvis Presleyn esittämän kappaleen ”We’re Gonna Moven” rivi "Well, there’s a hole in the roof where the rain pours in" – ”Fixing a Holessa” on hyvin samantapainen fraasi "I’m fixing a hole where the rain gets in".


title: Fixing a Hole

text: Erään teorian mukaan McCartney olisi saanut inspiraation ollessaan kunnostamassa High Parkin tilalla Mull of Kintyressa Skotlannissa sijaitsevan talonsa kattoa. McCartney itse on kuitenkin kertonut, ettei hän ollut tehnyt tilalla kunnostustöitä ennen kuin muutti sinne silloisen vaimonsa Linda McCartneyn kanssa vuonna 1969.


title: Fixing a Hole

text: Kappaleen väliosa viittaa puolestaan vapauden kääntöpuoleen. McCartneylla oli usein faneja vierailemassa Cavendish Avenuen asunnossaan Lontoossa ja monet tuntuivat tekevän mitä vain päästäkseen sisään. Tämä innoitti riveihin "See the people standing there who disagree and never win / and wonder why they don’t get in my door" ja "Silly people run around they worry me / and never ask me why they don’t get past my door".


title: Fixing a Hole

text: The Beatlesin jäsenten työtoveri ja ystävä Mal Evans ehdotti McCartneylle joitain sanoituksia, ja osa niistä päätyikin kappaleeseen. On kuitenkin epäselvää, mitkä kohdat ovat kyseessä. Tiedetään kuitenkin, että hänet oli kerran palkattu avustamaan ilman mainintaa tekijätiedoissa ja siten ilman rojalteja.


title: Fixing a Hole

text: Paul McCartneylla oli suuri halu päästä äänittämään kappaletta, mutta koska Abbey Road Studios oli juuri sillä hetkellä varattu Cilla Blackille, joutui yhtye turvautumaan toiseen studioon Lontoossa, Tottenham Court Roadilla sijainneeseen Regent Sound Studioon. ”Fixing a Holen” levytyksestä muodostui siten toinen Beatles-kappale, jota oltiin äänitetty muualla kuin Abbey Roadilla. Toinen oli ollut ”Can’t Buy Me Love”, joka oli äänitetty Pariisissa. Myöskään Beatlesin hoviäänittäjä Geoff Emerick ei ollut ensimmäisessä sessiossa käytettävissä, joten hänen paikkansa otti Regent Soundin äänittäjä Adrian Ibbetson.


title: Fixing a Hole

text: Kappaleen perusta saatiin nauhalle hyvin yksinkertaisesti 9. helmikuuta 1967. McCartney soitti cembaloa, John Lennon bassoa, Ringo Starr rumpuja ja George Harrison rytmikitaraa. He nauhoittivat kolme ottoa, joiden jälkeen kappale jätettiin sikseen joksikin aikaa. Töitä jatkettiin 21. helmikuuta Abbey Roadin studioilla. Siellä nauhoitettiin neljäs otto, mutta tultiin kuitenkin siihen lopputulokseen, että otto numero kaksi oli ollut paras. Tämän jälkeen McCartney tuplasi lauluraitansa, Ringo Starr lisäsi kappaleeseen marakassin ja George Harrison kitarasoolon. McCartney nauhoitti myös toisen rytmikitararaidan, ja lisäksi hän, Lennon ja Harrison tekivät taustalle ”oooh”- ja ”dooh”-äänähdyksiä ennen toista väliosaa.


title: Fixing a Hole

text: Kappaleen miksaus suoritettiin samana päivänä toisen session kanssa, 21. helmikuuta. Monomiksauksia tehtiin kaikkiaan viisi ja ne nimettiin numeroin 2–6. Levylle päätynyt miksaus on yhdistelmä miksauksista 3 ja 6. Se on samalla muutaman sekunnin pidempi kuin stereoversio.


title: Fixing a Hole

text: McCartneyn mukaan ensimmäisessä sessiossa oli ollut läsnä mieshenkilö, joka väitti olevansa Jeesus. Hän oli ilmestynyt aiemmin päivällä McCartneyn kodin portille. Keskusteltuaan hänen kanssaan jonkin aikaa kotonaan, McCartney pyysi hänet mukaan studioon sillä ehdolla, että tämä lupaisi istua hiljaa nurkassa. McCartney ei tämän jälkeen enää koskaan tavannut miestä.


title: Fixing a Hole

text:
On ollut epäselvyyksiä sen suhteen, kuka soitti kappaleessa mitäkin. Jotkut väittävät tuottaja George Martinin soittaneen cembaloa ja McCartneyn bassoa. Myös marakassin ja kitarasoolon soittajista on ollut kiistaa. Tiedetään kuitenkin, että yhtye nauhoitti lauluraidat sekä soitinraitojen pohjat sille epätavanomaisesti samalla hetkellä, mikä tarkoittaa, ettei McCartney ole voinut soittaa sekä cembaloa että bassoa. Yhtyeen kanssa työskennellyt Neil Aspinall on väittänyt itse olleensa todistamassa, että McCartney soitti cembaloa, ja bassonsoitton on sanottu kuulostavan enemmän Lennonin kuin McCartneyn tyyliltä.
Kappaleen sävellaji on F (doorinen molli ja duuri) ja tahtilaji 4/4. Se etenee seuraavasti: Kappaleen säkeistöjä on kuvattu George Gershwin -tyyliseksi jazz/blues-yhdistelmäksi ja kertosäettä ”popmarssiksi”. Sekä säkeissä että kertosäkeissä käytetään doorista moodia, eli kuudes sävel on korotettu. Laulun sanoitus on huomattavan samantapainen albumin edellisraidan, ”Getting Better”, kanssa. ”Fixing a Hole” on kuitenkin musiikillisesti monimutkaisempi, vaihtelevampi ja syvällisempi.


title: Fixing a Hole

text: ”Fixing a Hole” julkaistiin "Sgt. Pepper’s Lonely Hearts Club Band" -albumin viidentenä raitana. Se ilmestyi Britanniassa 1. kesäkuuta 1967 ja Yhdysvalloissa päivää myöhemmin. Jotkut epäilivät jo kappaleen ilmestyessä sen kertovan heroiinipiikin pistämisestä. Paul McCartney kertoi kuitenkin vuonna 1967 kappaleen kertovan ulko-ovella notkuvista faneista, jotka eivät kuitenkaan pyri tulemaan sisään. Samalla hän tyrmäsi väitteet heroiiniyhteyksistä:


title: Fixing a Hole

text: Vuonna 1980 John Lennon kehui McCartneyn tekemää sanoitusta.


title: Fixing a Hole

text: Kappaleesta ovat tehneet cover-version muun muassa George Burns, The Fray, Cheap Trick ja Big Daddy. Lisäksi kappaleeseen viitataan myöhemmässä, John Lennonin kirjoittamassa The Beatles -kappaleessa ”Glass Onion” sekä Jeff Lynnen hitissä ”Evil Woman”.


title: Danilo (jalkapalloilija, 1984)

text: Danilo Larangeira, pelaajanimeltään Danilo (s. 10. toukokuuta 1984 São Bernardo do Campo, Brasilia), on brasilialainen jalkapalloilija, pelipaikaltaan keskuspuolustaja. Hän edustaa italialaista Udinesea.


title: Danilo (jalkapalloilija, 1984)

text: Danilo on edustanut ammattilaisurallaan myös Paulistaa (2003–2004), Ituanoa (lainassa 2003), Atlético Paranaensea (2005–2009) ja Palmeirasia (lainassa 2009, 2010–2011).


title: Danilo

text: Danilo-nimisiä henkilöitä:


title: Guy Guillabert

text: Guy René Jacques Guillabert (28. tammikuuta 1931 – 4. syyskuuta 2009) oli ranskalainen soutaja. Hän kilpaili vuoden 1956 kesäolympialaisissa Melbournessa ja sai siellä pronssia perämiehettömässä nelikossa.


title: Yves Delacour

text: Yves Delacour (15. maaliskuuta 1930 Le Perreux-sur-Marne – 14. maaliskuuta 2014) oli ranskalainen soutaja. Hän kilpaili vuoden 1956 kesäolympialaisissa Melbournessa ja sai siellä pronssia perämiehettömässä nelikossa.


title: Antonio Floro Flores

text: Antonio Mariano Floro Flores (s. 18. kesäkuuta 1983 Napoli, Italia), on italialainen jalkapalloilija, pelipaikaltaan hyökkääjä. Hän edustaa espanjalaista Granadaa, jossa hän on lainassa italialaisesta Udinesesta.


title: Antonio Floro Flores

text: Floro Flores on edustanut ammattilaisurallaan myös Napolia (2000–2003, 2004), Sampdoriaa (lainassa 2003), Perugiaa (2004–2005), Arezzoa (2005–2007) ja Genoaa (lainassa 2011). Hän on edustanut Italian alle 21-vuotiaiden maajoukkuetta.


title: Gaston Mercier

text: Gaston Antoine Mercier (5. kesäkuuta 1932 Pariisi – 4. heinäkuuta 1974 Bussières, Saône-et-Loire) oli ranskalainen soutaja. Hän kilpaili vuoden 1952 kesäolympialaisissa Helsingissä ja voitti kultaa perämiehellisessä kaksikossa.


title: Gaston Mercier

text: Mercier sai toisen olympiamitalinsa päästessään vuoden 1956 kesäolympialaisissa Melbournessa pronssille perämiehettömässä nelikossa. Hän osallistui vielä vuoden 1960 kesäolympialaisiin Roomassa, mutta jäi mitaleitta sijoittuen kahdeksikossa neljänneksi.


title: Maurizio Domizzi

text: Maurizio Domizzi (s. 28. kesäkuuta 1980 Rooma, Italia), on italialainen jalkapalloilija, pelipaikaltaan puolustaja. Hän on edustanut italialaista Udinesea vuodesta 2008 lähtien.


title: Maurizio Domizzi

text: Domizzi on edustanut ammattilaisurallaan myös Laziota (1997–2001), Livornoa (1998–2000, yhteisomistuksessa Lazion kanssa), Milania (2001–2002), Modenaa (lainalla Milanista 2001–2002, lainalla Sampdoriasta 2004), Sampdoriaa (2002–2006), Bresciaa (lainalla Sampdoriasta 2004–2005), Ascolia (lainalla Sampdoriasta 2005–2006) ja Napolia (2006–2008). Hän on pelannut Italian alle 21-vuotiaiden maajoukkueessa.


title: Waldemar Tietgens

text: Waldemar Tietgens (26. maaliskuuta 1879 – 28. heinäkuuta 1917) oli saksalainen soutaja. Hän kilpaili vuoden 1900 kesäolympialaisissa Pariisissa ja voitti siellä kultamitalin perämiehellisessä nelikossa "Germania Ruder Club, Hamburg" -joukkueen jäsenenä. Hän osallistui lisäksi perämiehelliseen kahdeksikkoon, mutta jäi siinä joukkueineen mitaleitta sijoittuen neljänneksi.


title: Coenraad Hiebendaal

text: Coenraad Christiaan Hiebendaal (10. huhtikuuta 1879 Gorinchem – 3. kesäkuuta 1921 Amsterdam) oli alankomaalainen soutaja. Hän kilpaili vuoden 1900 kesäolympialaisissa Pariisissa ja sai perämiehellisessä nelikossa hopeaa osana Minerva-joukkuetta.


title: Coenraad Hiebendaal

text: Hiebendaal opiskeli Amsterdamin yliopistolla. Hänestä tuli valmistuttuaan lääkäri.


title: Johannes Terwogt

text: Johannes Hester Lambertus Terwogt (18. toukokuuta 1878 Oude Wetering – 22. tammikuuta 1977 Amsterdam) oli alankomaalainen soutaja. Hän kilpaili vuoden 1900 kesäolympialaisissa ja kuului perämiehellisessä nelikossa hopeaa saaneeseen Minerva-joukkueeseen.


title: Johannes Terwogt

text: Terwogtista tuli pediatriaan erikoistunut lääkäri.


title: Walter Katzenstein

text: Walter Katzenstein (8. lokakuuta 1878 Lissabon, Portugali – 9. syyskuuta 1929 Hampuri, Saksa) oli saksalainen soutaja. Hän kilpaili vuoden 1900 kesäolympialaisissa Pariisissa ja voitti perämiehellisessä nelikossa kultamitalin. Hän osallistui myös kahdeksikkoon, mutta jäi mitaleitta sijoittuen joukkueineen neljänneksi.


title: Walter Katzenstein

text: Myös Katzensteinin veli Edgar Katzenstein oli olympiaurheilija.


title: Edgar Katzenstein

text: Edgar Katzenstein (26. marraskuuta 1879 Lissabon, Portugali – 17. heinäkuuta 1953 Hampuri, Saksa) oli saksalainen soutaja. Hän kilpaili vuoden 1900 kesäolympialaisissa Pariisissa, mutta jäi mitaleitta sijoittuen kahdeksikossa joukkueineen neljänneksi. Katzenstein oli Walter Katzensteinin veli.


title: Bernard Meynadier

text: Bernard Meynadier (s. 19. huhtikuuta 1938 Saint-Germain-en-Laye) on ranskalainen entinen soutaja. Hän kilpaili vuoden 1960 kesäolympialaisissa Roomassa ja jäi kahdeksikossa neljännelle sijalle. Hän osallistui vielä vuoden 1964 kesäolympialaisiin Tokiossa ja sijoittui joukkueineen kahdeksikossa seitsemänneksi.


title: Harry Knudsen

text: Harry Madsen Knudsen (4. maaliskuuta 1919 Køge – 1. syyskuuta 1998 Køge) oli tanskalainen soutaja. Hän kilpaili vuoden 1948 kesäolympialaisissa Lontoossa ja sai siellä pronssia perämiehellisessä nelikossa.


title: Émile Knecht

text: Émile Knecht (s. 18. joulukuuta 1923) on sveitsiläinen entinen soutaja. Hän kilpaili vuoden 1948 kesäolympialaisissa Lontoossa ja sai siellä hopeaa perämiehellisessä nelikossa. Hän osallistui myös vuoden 1952 kesäolympialaisten pariairokaksikkokilpailuun Helsingissä, mutta putosi alkuerissä.


title: Giovanni Steffè

text: Giovanni Steffè (12. tammikuuta 1928 Trieste – 19. lokakuuta 2016 Recco) oli italialainen soutaja. Hän kilpaili vuoden 1948 kesäolympialaisissa Lontoossa ja sai hopeaa perämiehellisessä kaksikossa.


title: Harhailija

text: Harhailija on eläinyksilö, useimmiten lintu tai hyönteinen, joka tavataan satunnaisesti lajin tavanomaisen esiintymisalueen ulkopuolella. Harhailijoita ei pidä sekoittaa vaeltajiin, joita tavataan säännöllisesti ympärivuotisen elinalueensa ulkopuolella tai läpimuuttajiin, jotka siirtyvät talvehtimis- ja pesimisalueiden välillä ainoastaan pysähtyen havaintopaikalla.


title: Harhailija

text: Esimerkiksi tietyn alueen linnustoa määriteltäessä "luonnolliset" harhailijat muodostavat oman ryhmänsä, kun taas ihmisen avulla muualta tulleet linnut eivät kuulu alueen linnustoon. Tyypillinen aika harhailijoiden esiintymiseen on muuttoaika.


title: Harhailija

text: Myös jotkin kalat voivat päätyä harhailijoiksi.


title: Giuseppe Moioli

text: Giuseppe Moioli (s. 8. elokuuta 1927 Mandello del Lario) on italialainen entinen soutaja. Hän kilpaili miesten perämiehettömässä nelikossa kolmissa perättäisissä kesäolympialaisissa vuosina 1948, 1952 ja 1956. Vuonna 1948 hän voitti siinä kultamitalin, ja vuonna 1956 hän ylsi neljännelle sijalle. Vuonna 1952 hän putosi alkuerissä.


title: Sonkari

text: Sonkari on Vesannon ja Rautalammin kuntien alueella sijaitseva järvi, jonka pohjoisrannalla sijaitsee samanniminen kylä. Järven suurin pituus kaakkois-luoteissuunnassa on noin 12 km, suurin leveys koillis-lounaissuunnassa noin 5 km ja korkeus merenpinnasta on noin 101 metriä. Suurin syvyys on noin 36 metriä.


title: Sonkari

text: Sonkarin pohjoisosasta Pikku-Sonkarista on yhteys Patoveden, Kutemaisen ja Päähisen kautta Vesantojärveen ja eteläisimmästä sopukasta, Riitunlammesta, "Riitunvirta"-nimistä ruopattua puroa pitkin Kiesimään.


title: Rudolf Reichling

text: Rudolf Reichling (23. syyskuuta 1924 Zürich – 23. marraskuuta 2014 Stäfa) oli sveitsiläinen poliitikko ja urheilija.


title: Rudolf Reichling

text: Hän oli kunnallispoliitikko ja toimi myös valtakunnan poliitikassa ollen muun muassa Sveitsin liittokokouksen kansallisneuvoston jäsenenä 1975–1991 ja sen puheenjohtajana 1987–1988.


title: Rudolf Reichling

text: Reichling oli soutaja ja edusti Seeclub Zürichiä. Hän osallistui vuoden 1948 kesäolympialaisiin Lontoossa ja sai miesten perämiehellisessä nelikossa hopeaa.


title: Sun Linlin

text: Sun Linlin (; s. 3. lokakuuta 1988 Dandong, Liaoning) on kiinalainen kaukalopikaluistelija. Hän voitti vuoden 2010 talviolympialaisissa Vancouverissa kultamitalin 3 000 metrin viestissä. Lisäksi hän kilpaili 1 000 ja 1 500 metrissä sijoittuen molemmissa kymmenenneksi.


title: Ola John

text: Ola John (s. 19. toukokuuta 1992 Zwedru, Liberia) on alankomaalainen jalkapalloilija, pelipaikaltaan hyökkääjä. Hän edustaa portugalilaista Benficaa. Aiemmin hän edusti alankomaalaista Twenteä, jonka edustusjoukkueeseen hänet nostettiin seuran juniorijoukkueesta vuonna 2010.


title: Ola John

text: John on pelannut Alankomaiden alle 19-vuotiaiden maajoukkueessa. Alankomaiden A-maajoukkueeseen hänet kutsuttiin ensimmäisen kerran helmikuussa 2012 vierasotteluun Englantia vastaan, mutta hän ei päässyt kentälle.


title: Ola John

text: Myös Johnin isoveljet Collins (s. 1985) ja Paddy (s. 1990) ovat ammattilaisjalkapalloilijoita.


title: Lentävä poro

text: Lentävän Poron Teatteri on vuonna 2010 perustettu lappilainen teatteriryhmä, joka toimii Rovaniemellä. Teatterin ensiesiintyminen oli Tampereen Teatterikesä -tapahtumassa elokuussa 2010.


title: Lentävä poro

text: Lentävän Poron Teatteri on komediateatteri, joka kiertää esiintymässä ympäri Suomea. Teatteri on tuottaa komedianäytelmiä, improvisaatioteatteria ja kesäteatteria. Lentävän Poron kesäteatterin tilat sijaitsevat ravintola Kauppayhtiön sisäpihalla Rovaniemen keskustassa. Teatterin lisäksi Lentävä Poro on tuottanut erilaisia teatteritapahtumia, kuten Teatterisota, Vaalishow ja Kaamos -improfestivaali.


title: Lentävä poro

text: Lentävän Poron Teatteri voitti Rovaniemen kaupungin Kulttuuritekopalkinnon vuonna 2012.


title: Lentävä poro

text: Lentävän Poron Teatteri on Suomen Improvisaatioteatterit ry:n jäsenteatteri.


title: Lentävä poro

text: Maaliskuussa 2018 uutisoitiin teatterin lopettamisaikeista.


title: Tsvetan Genkov

text: Tsvetan Valentinov Genkov () (s. 8. helmikuuta 1984 Mezdra, Bulgaria), on bulgarialainen jalkapalloilija, pelipaikaltaan hyökkääjä. Hän on edustanut puolalaista Wisła Krakovaa vuodesta 2011 lähtien.


title: Tsvetan Genkov

text: Genkov on edustanut ammattilaisurallaan myös Lokomotiv Mezdraa (2001–2004), Lokomotiv Sofiaa (2004–2007, lainalla Dynamo Moskovasta 2010) ja Dynamo Moskovaa (2007–2010). Hän teki ensiesiintymisensä Bulgarian maajoukkueessa vuonna 2005.


title: Samotlor

text: Samotlor on suuri öljykenttä Nižnevartovskin kaupungin lähistöllä Hanti-Mansiassa Venäjällä. Öljykentän koko on noin 1 752 neliökilometriä ja sen omistaa sekä sitä operoi monikansallinen TNK-BP. Öljyntuotanto alkoi vuonna 1969 ja öljyhuippu saavutettiin vuonna 1980 kun vuosituotanto ylsi 158,9 miljoonaan tonniin.


title: Samotlor

text: TNK-BP suunnitteli investoivansa Samotloriin 951 miljoonaa Yhdysvaltain dollaria vuonna 2009 ja 4,6 miljardia dollaria seuraavana viitenä vuonna (2010–2014). Samotlorissa työskentelee 400 urakoitsijayritystä, joista suurimpia ovat Nizhnevartovskburneft, PetroAlliance, Integra-Burenie, Halliburton ja Schlumberger Lodgelko Inc.


title: Knudsen

text: Knudsen on muun muassa seuraavien henkilöiden sukunimi:


title: Eric Hély

text: Eric Hély (s. 25. lokakuuta 1964) on ranskalainen jalkapallovalmentaja ja entinen puolustaja.


title: Eric Hély

text: Hély aloitti pelaajauransa FC Sochaux’ssa vuonna 1979 ja pelasi kolme kautta seuran reservijoukkueessa. Edustusmiehistöön Hély nousi kaudella 1982–1983, mutta sai peliaikaa vain kahdessa ottelussa. Kauden jälkeen hän siirtyi Stade Brestois’n paitaan. Vastuuta ei Brestissäkään juuri tullut, ja kaudeksi 1985–1986 hän siirtyi Chamois Niortais’een, jossa murtautui avauskokoonpanon pelaajaksi. Ura ei kuitenkaan lähtynyt suureen lentoon, vaan Hély edusti Ranskan alasarjajoukkueita ja lopetti pelaajauransa vuonna 1993 SO Châtelleraudais’ssa.


title: Eric Hély

text: Pelaajauransa jälkeen Hélystä tuli vuonna 2003 FC Sochaux’n reservijoukkueen valmentaja. Maaliskuussa 2012 Hély nousi Sochaux’n edustusmiehistön päävalmentajaksi loppukaudeksi Mehmed Baždarevićin saatua potkut. Hänen johdollaan Sochaux pelasi hyvän loppukauden ja säilytti sarjapaikkansa. Säilymisen varmistuttua Sochaux jatkoi Hélyn sopimusta kesään 2014. Hélyn täysi kausi Sochaux'n valmentajana sujui edelliskauden tavoin vaisusti. Sochaux taisteli sarjapaikastaan, jonka se säilytti lopulta kolmen pisteen turvin ja oli liigan viidestoista. Syksyn 2013 tulokset jäivät surkeiksi ja Sochaux ei onnistunut voittamaan Hélyn alaisuudessa yhtään kauden seitsemästä ensimmäisestä ottelusta. Lopulta Hély erosi tehtävästään Sochaux'n hävittyä sarjanousija En Avant de Guingampille 5–1.


title: Reisjärven kristillinen opisto

text: Reisjärven kristillisen opiston koulutus perustuu vanhoillislestadiolaisen herätysliikkeen kristillisiin arvoihin. Uskontokasvatus ja -opetus pohjaa Raamattuun ja evankelis-luterilaisen kirkon tunnustukseen. Koulutuksen painoalueita ovat yleissivistävät ja yhteiskunnalliset aineet.


title: Reisjärven kristillinen opisto

text: Opiston painopistealueita ovat:Reisjärven kristillinen opisto on perustettu vuonna 1955. Perusoppijakson opiskelijamäärä oli lukuvuonna 2011–2012 hieman yli 140 opiskelijaa. Järjestävät myös viikonloppu- ja kesäkursseja.


title: Dietyylioksalaatti

text: Dietyylioksalaatti eli dietyylietaanidioaatti (CHO) on oksaalihapon ja etanolin muodostama esteri. Yhdistettä käytetään orgaanisessa synteesissä ja liuottimena.


title: Dietyylioksalaatti

text: Dietyylioksalaatti on huoneenlämpötilassa väritöntä nestettä. Se liukenee vain vähäisissä määrin veteen ja hydrolysoituu hitaasti etanoliksi ja oksaalihapoksi. Paremmin yhdiste liukenee etanoliin, asetoniin ja muihin orgaanisiin liuottimiin.


title: Dietyylioksalaatti

text: Dietyylioksalaattia valmistetaan vedettömästä oksaalihaposta ja etanolista.


title: Dietyylioksalaatti

text: Dietyylioksalaattia käytetään valmistettaessa muita yhdisteitä, kuten lääkkeitä ja hajusteita. Se reagoi happamia α-vetyjä sisältävien esterien kanssa Claisen-kondensaatiolla, esimerkiksi dietyylioksalaatin ja etyyliasetaatin välisessä reaktiossa muodostuu dietyylioksaloasetaattia. Dietyylioksalaattia voidaan käyttää myös liuottimena ja se liuottaa nitroselluloosaa, selluloosaestereitä ja -eettereitä sekä eräitä hartseja.


title: Huhtala (sukunimi)

text: Huhtala on suomalainen sukunimi, joka on muun muassa seuraavilla henkilöillä:


title: Oikeesti aikuiset

text: Oikeesti aikuiset on vuonna 2010 julkaistu Dennis Duganin ohjaama komediaelokuva, jonka pääosissa näyttelevät Adam Sandler, Kevin James, Chris Rock, David Spade ja Rob Schneider .


title: Oikeesti aikuiset

text: Viisi lapsuudenystävää kokoontuu 30 vuoden jälkeen järven rannalle suremaan entisen koripallovalmentajansa kuolemaa, ja käyttäytymään kuin teinit konsanaan.


title: Lentolaivue 36

text: Lentolaivue 36 oli entinen Suomen ilmavoimien lentolaivue joka tunnettiin myös nimellä Erillinen lentolaivue.


title: Lentolaivue 36

text: Laivueen komentajana toimi kapteeni Helmer Helenius. Tämä laivue, jolla oli kellukkeilla varustettuja meritoimintakoneita, oli aluksi sijoitettu Helsingin Vuosaareen (Kalvik), mutta siirrettiin 12.12.1939 Helsinki-Malmille, jolloin koneet oli varustettu pyörillä tai suksilla.


title: Lentolaivue 36

text: Kalustona Lentolaivue 36:lla oli meritoimintakoneita: sodan alussa 6 Blackburn Riponia; ja sodan aikana se sai vahvistuksina vielä 2 Riponia, 2 Koolhoven F.K.52:ta ja yhden DB-3:n. Koneita käytettiin tiedusteluun, sukellusveneiden torjuntaan ja pommituksiin.


title: Lentolaivue 36

text: Lentolaivue 36 luovutti talvisodan alussa yhden Riponinsa Täydennyslentolaivue 39:lle, jonka koulutuslentue käytti sitä reserviläisohjaajien vesilentokoulutukseen.


title: Lentolaivue 36

text: Lentolaivueelle pystytettiin muistomerkki Kallahden Ullaksenpuistoon, jossa lentokonetalli sijaitsi. Muistomerkki paljastettiin 18.10.2003.


title: Glaukoomasuntti

text: Glaukoomasuntti on glaukooman hoidossa käytetty suntti, jonka avulla saadaan laskettua silmänsisäistä painetta (IOP, "Intraocular Pressure").


title: Glaukoomasuntti

text: Suntti ohittaa lävistämällä kammiokulman rakenteen ja ohjaa silmän etukammion nesteen pientä putkea pitkin sidekalvon alle, niin sanottuun blebiin. Nesteen poistuessa silmänsisäinen paine laskee.


title: Glaukoomasuntti

text: Glaukoomasuntteja on monia erilaisia. Alkuperäinen Molteno-suntti kehitettiin jo vuonna 1966, ja se on kehittynyt aikojen saatossa valtavasti. Baerveldt-suntti sekä Ahmed-suntti ovat myös satunnaisesti käytössä.


title: Glaukoomasuntti

text: Suntti on hoitovaihtoehto silloin, kun potilas ei saa tarpeeksi hyötyä kammiokulman laserhoidosta tai lääkityksestä. Yleisiä suntin käyttötilanteita ovat mm.


title: Oulugospel

text: Oulugospel on Oulussa vuosittain järjestettävä gospelmusiikkitapahtuma. Tapahtuma järjestettiin ensimmäisen kerran vuonna 1981.


title: Signature Team

text: Signature Team on vuonna 1990 perustettu ranskalainen pikkuformulatalli, joka kilpailee nykyään FIA World Endurance Championship-sarjoissa.


title: Signature Team

text: Vuonna 1999 talli voitti FIA European Formula Three Cup sarjan mestaruuden Benoît Tréluyerin voimin. Vuonna 2000 talli voitti Ranskan Formula 3 sarjan mestaruuden Jonathan Cochetin voimin. Samana vuonna Cochet voitti European Cup ja Masters of Formula 3-sarjojen mestaruudet. Vuonna 2001 talli voitti Korea Super Prix-sarjan mestaruuden ja vuonna 2002 European F3 Cup sarjan mestaruuden Renaud Derlotin voimin.


title: Signature Team

text: Vuonna 2003 talli voitti ensimmäisen Formula Renault V6 Eurocup-sarjan mestaruuden Tristan Gommendyn ja Kosuke Matsuuran voimin. Samana vuonna talli debytoi Formula 3 Euroseries sarjassa ajaen kaksoisvoittoon Macaon Grand Prix kilpailussa. Talli toisti tämän vuonna 2009, jolloin se alkoi kilpailla Le Mans Series-sarjassa. Vuonna 2010 talli voitti Formula 3 Euroseries-sarjan mestaruuden Edoardo Mortaran ja Marco Wittmannin voimin.


title: Signature Team

text: Vuoden 2011 jälkeen talli vetäytyi F3 Euroseries -sarjasta.


title: Martínez

text: Martínez tai Martinez on espanjankielisissä maissa yleinen sukunimi, joka on muun muassa seuraavilla henkilöillä:


title: Nintendo World Cup

text: Nintendo World Cup (熱血高校ドッジボール部 サッカー編) on Technos Japan Corporationin kehittämä jalkapalloaiheinen urheilupeli, joka julkaistiin vuonna 1990 alkujaan Nintendo Entertainment System -konsolille (NES). Se julkaistiin myöhemmin muun muassa Game Boylle ja Sega Mega Drivelle. NES:llä peliä on mahdollista pelata jopa neljällä henkilöllä samanaikaisesti.


title: Nintendo World Cup

text: Peli on lokalisoitu versio Japanissa julkaistusta pelistä "Nekketsu Kōkō Dojjibōru Bu: Sakkā Hen", joka on yksi "Kunio-kun" -pelisarjaan kuuluvista peleistä.


title: Nintendo World Cup

text: NES:lle peli julkaistiin myös pelikasetissa, jossa pelit olivat mukana pelit Super Mario Bros. ja Tetris.


title: Nintendo World Cup

text: Nintendo World Cupissa pelataan maajoukkueilla. Peliä voi pelata yksin tai enintään kolmen muun pelaajan kanssa moninpelissä. Pelissä on monta erilaista kenttää. Joissakin kentissä on kivilohkareita, jotka voivat kaataa pelaajan. Nintendo World Cupissa pelaaja voi taklata vastustajan joukkueen pelaajia maahan siten, että ne jäävät maahan vähäksi aikaa tai koko jäljellä olevan puoliajan ajaksi. Pelaaja ohjaa joukkueen kapteenia. Pelaaja antaa komentoja, joita ovat esimerkiksi syöttö, laukaus ja taklaus. Tehokkain potku on saksipotku, jota maalivahti ei yleensä voi torjua, vaan lentää ilmaan.


title: Hayato Sakurai

text: Hayato Sakurai (, s. 24. elokuuta 1975 Ibaraki, Japani) on japanilainen vapaaottelija. Hän voitti Shooton keskisarjan mestaruuden vuonna 1998 tuomariäänin Jutaro Nakaoa vastaan. Sakurai onnistui myöhemmin 2000 puolustamaan titteliään voitettuaan Tetsuji Katon tuomariäänin. Hän pääsi myöhemmin ottelemaan UFC:n välisarjan mestaruudesta, mutta hävisi ottelunsa Matt Hughesille teknisellä tyrmäyksellä.


title: Vasili Vainonen

text: Vasili Ivanovitš Vainonen (, 21. helmikuuta 1901 Pietari – 23. maaliskuuta 1964 Moskova) oli inkeriläissyntyinen neuvostoliittolainen balettimestari.


title: Vasili Vainonen

text: Vasili Vainosen isä Juhani oli kotoisin Järvisaaren Siikalan kylästä. Hän työskenteli Pietarissa kultaseppänä. Perheessä oli 14 lasta, joista Vasili oli nuorin. Isä kuoli muutamia päiviä ennen hänen syntymäänsä (toisen tiedon mukaan kaksi vuotta sen jälkeen). Vanhin tytär Maria työskenteli keisarillisten teatterien ompelijana ja äiti Mikaelin teatterin näyttelijän lastenhoitajana. Vuonna 1911 poika pääsi opiskelemaan teatteriopiston balettiosastolle.


title: Vasili Vainonen

text: Valmistuttuaan vuonna 1919 Pietarin koreografisesta opistosta Vainonen työskenteli Mariinski-teatterin tanssijana ja balettimestarina. Vuonna 1939 hän siirtyi Moskovaan Stanislavski-teatterin balettiryhmän taiteelliseksi johtajaksi ja vuonna 1944 Minskiin Valko-Venäjän ooppera- ja balettiteatteriin. Vuosina 1946–1950 ja 1954–1958 Vainonen toimi Bolšoi-teatterin balettimestarina. 1950-luvun alussa hän työskenteli Novosibirskissä. Viimeisinä vuosinaan hän ohjasi viihde-esityksiä.


title: Vasili Vainonen

text: Vainonen aloitti koreografina 1920-luvun lopussa. Hänen ensimmäisiä menestysteoksiaan olivat Boris Asafjevin "Pariisin liekit" vuonna 1932 ja Tšaikovskin "Pähkinänsärkijä" vuonna 1934. Balettimestarin muita ohjaustöitä ovat Asafjevin "Partisaanipäivät" (1937) ja "Militsa" (1947), Riccardo Drigon "Harlequinade" (1945) ja Sergei Vasilenkon "Mirandolina" (1949). Vuonna 1939 Vainoselle myönnettiin Venäjän SFNT:n ansioituneen taiteilijan arvonimi. Hän sai Stalin-palkinnot Bolšoi-teatterissa ohjaamastaan "Pariisin liekeistä" (1947) ja Smetanan "Myyty morsian" -oopperan tansseista (1948).


title: Lilly Dubb

text: Lilli Matilda (Lilly) Dubb (31. maaliskuuta 1900 Helsinki – 2. lokakuuta 1994 Helsinki) oli suomalainen ruotsin kielellä kirjoittanut kirjailija.


title: Astara (Iran)

text: Astara () on kaupunki Gīlānin maakunnassa Iranissa. Se sijaitsee Kaspianmeren rannalla Iranin ja Azerbaidžanin tasavallan rajalla. Astarajoen pohjoispuolella on samanniminen Azerbaidžaniin kuuluva kaupunki. Iranin Astarassa oli 40 664 asukasta vuonna 2006.


title: Astara (Iran)

text: Paikkakunta mainitaan ensimmäisen kerran 900-luvulla nimellä "Astārāb". 1300-luvulla siitä tuli pienen ruhtinaskunnan keskus. Gīlānin ja Ardabīlin maaherrojen alaisuudessa toimineilla puoli-itsenäisillä Astaran tališikaaneilla oli 1500–1700-luvuilla näkyvä rooli Kaspian alueen historiassa. Vuoden 1813 rajanvedossa Astarasta tuli Venäjän ja Iranin rajakaupunki ja tärkeä kauppapaikka. Neuvostoaikana rajan molemmin puolin sijaitsevat kaupungit kehittyivät erillään. Iranin-puolinen satama suljettiin vuoden 1940 tienoilla, minkä jälkeen rajakauppaa jatkettiin maanteitse. Vuonna 1970 rakennettiin Aqa Jarista Neuvostoliittoon johtanut kaasujohto.


title: Astara (Iran)

text: Nykyään Iranin Astara on samannimisen piirikunnan keskus ja huomattava kauppakaupunki. Sen asukkaat koostuvat lähinnä turkkia puhuvista šiialaisista. Kaupungissa on sammenkasvattamo, elintarvike- ja rakennustarviketeollisuutta sekä Iranin Itä-Azerbaidžanin asukkaiden suosima merenrantakylpylä.


title: Astara (Iran)

text: Astara kuului vuoteen 1963 saakka Ardabīlin piirikuntaan. Se on yksi Iranin Talyšin turkkilaistuneimpia alueita. Vuonna 2006 piirikunnassa oli 79 476 asukasta. Sen toinen merkittävämpi keskus on Lavandvilin taajama. Maaseudulla kasvatetaan riisiä, vehnää, maissia, vihanneksia ja hedelmäpuita sekä harjoitetaan karjanhoitoa. Monet asukkaat työskentelevät siirtotyöläisinä Teheranissa ja Gīlānin kaupungeissa.


title: Buranovskije babuški

text: Buranovskije babuški (, , "Buranovon mummot") on venäläinen etno-pop-yhtye, joka edusti Venäjää vuoden 2012 Eurovision laulukilpailussa sijoittuen toiseksi. Yhtyeeseen kuuluu kahdeksan iäkästä naista, joista kuusi esiintyy euroviisuissa. He ovat kotoisin Udmurtian tasavallasta Buranovon kylästä, ja heidän ohjelmistossaan on udmurtinkielisiä lauluja.


title: Buranovskije babuški

text: He osallistuivat Venäjän Euroviisukarsintoihin myös vuonna 2010, jolloin he tulivat kolmanneksi laulullaan ”Dlinnaja-dlinnaja beresta i kak sdelat iz nejo aišon” ("Hyvin pitkä koivun tuohi ja kuinka siitä valmistetaan turbaani").


title: Buranovskije babuški

text: Yhtyeen sijoituttua toiseksi vuoden 2012 Eurovision laulukilpailuissa sen edustuskappaleesta ”Party for Everybody” ("Juhlat kaikille") tuli Eurovision laulukilpailuissa kaikkien aikojen parhaiten sijoittunut suomalais-ugrilaisella kielellä laulettu kappale.


title: Astara

text: Astara tarkoittaa seuraavia asioita:


title: Syntetismi

text:
Syntetismi oli maalaustyyli, jossa suosittiin vahvoja ääriviivoja, yhtenäisiä väripintoja, litteyttä, perusvärejä ja yksinkertaisia muotoja. Syntetismin syntyyn vaikuttivat japanilaiset puupiirrokset, keskiaikaiset lasimaalaukset, primitiivinen taide ja eri maiden kansantaide.
Syntetistisesti maalasivat etenkin symbolistit 1890-luvulta alkaen. Suomessa muiden muassa Akseli Gallen-Kallela sovelsi syntetismiä Kalevala-aiheisiin maalauksiinsa.
Tunnettu syntetisti oli Paul Gauguin.


title: Syntetismi

text: Syntetismi liittyy teosten muotokieleen, kun taas symbolismi viittaa taiteen aatesisältöön. Maalaustyyli sai alkunsa 1886 alkaen Bretagnessa Pont-Avenissa, jossa työskentelivät muiden muassa Émile Bernard ja Paul Gauguin. Tämän ryhmän pohjalta perustettiin 1891 syntetistien virallinen ryhmä, johon kuului lisäksi Charles Laval, Louis Anquetin, Émile Schuffenecker ja Daniel de Monfried.


title: Syntetismi

text: Periaatteena oli, että yksinkertaistaminen, ääriviivapiirustuksen korostus ja värien pelkistys tehosti ilmaisua. Syntetistit maalasivat muistinvaraisesti ja samalla pyrkivät tiivistämään havaintoja jäljittelyn ja todellisuusilluusion sijasta.


title: Syntetismi

text: Émile Bernard ja Louis Anquetin käyttivät tyylistä nimitystä "cloisonnismi", joka tulee keskiaikaisesta cloisonné-tekniikasta. Cloisonnismiin kuuluivat tyypillisesti voimakkaat mustat ääriviivat, jollaisia syntetistit kuten Gauguin eivät kuitenkaan käyttäneet.


title: Ulla Attila-Hämäläinen

text: Ulla Sanelma Attila-Hämäläinen (sukunimi aik. "Attila"; 17. tammikuuta 1924 Riihimäki – 24. elokuuta 1988 Helsinki) oli suomalainen lausuntataiteilija, lausunnan opettaja ja lastenkirjailija.


title: Ulla Attila-Hämäläinen

text: Attila-Hämäläisen vanhemmat olivat Valo Attila ja Mandi Järvinen.


title: Aleksi Orenius

text: Aleksi Orenius (s. 24. lokakuuta 1993 Tampere) on suomalainen jääkiekkopuolustaja.


title: Aleksi Orenius

text: Orenius on Ilveksen oma kasvatti. Hän voitti A-nuorten SM-pronssia vuonna 2011 ja B2-nuorten SM-hopeaa vuonna 2010. Kaudella 2008–2009 Orenius toimi Ilveksen C-nuorten kapteenina. Hän kuului joukkueen kapteenistoon myös A-nuorissa kaudella 2011–2012.


title: Aleksi Orenius

text: Toukokuussa 2012 Orenius teki kaksivuotisen SM-liigasopimuksen Ilveksen kanssa. Hän teki liigadebyyttinsä 12. lokakuuta 2012 JYPiä vastaan. Orenius sai ottelussa jääaikaa 12.50 minuuttia. Hän pelasi kauden aikana kaikkiaan kolme SM-liigaottelua. Miesten pelit tulivat Oreniukselle tutuksi myös kuuden Mestis-ottelun verran Lempäälän Kisasta. Suurimman osan kaudestaan hän pelasi kuitenkin Ilveksen A-nuorissa.


title: Aleksi Orenius

text: Orenius on pelannut kolme nuorten ja yhden poikien maaottelun.


title: Agnes Rögård

text: Agnes Elisabeth Rögård (23. kesäkuuta 1912 Vöyri – 23. helmikuuta 1983 Loviisa) oli suomalainen ruotsin kielellä kirjoittanut kirjailija.


title: Agnes Rögård

text: Rögård toimi sairaanhoitajana Espoossa, Tammisaaressa ja 1940-luvun lopulta lähtien Loviisassa. Vuosina 1951–1972 hän toimi kansakoulunopettajana. Hän avusti myös Vasabladet, Hufvudstadsbladet ja Östra Nyland-lehtiä ja hänen runojaan ja proosatekstiään julkaistiin muun muassa Horisont-aikakauslehdessä.


title: Agnes Rögård

text: Rögård kirjoitti neljä romaania. Viimeisessä romaanissaan "Där brickor bryts" hän kuvasi kokemuksiaan sodanaikaisissa kenttäsairaaloissa.


title: Georges Garnier

text: Georges Garnier (1878–1936) oli ranskalainen jalkapalloilija. Hän pelasi Club Françaisille (Pariisi). Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.


title: Bandar-e Anzali

text: Bandar-e Anzali () on kaupunki Iranissa Gīlānin maakunnassa. Se sijaitsee Kaspianmeren rannalla Anzalin laguunin suussa 40 kilometriä Raštista luoteeseen. Kaupungissa on 110 643 asukasta (vuonna 2006).


title: Bandar-e Anzali

text: Paikkakunta mainitaan ensimmäisen kerran 1400-luvun lopussa. 1800-luvun alussa siitä tuli Iranin tärkein Kaspianmeren satama, josta oli yhteydet Bakuun ja Astrahaniin. Suuri merkitys oli myös venäläisten alueella harjoittamalla kalastuksella. Anzalin ja Raštin välinen maantie valmistui 1900-luvun alussa. Myöhemmin Anzalin ja Gazianin kylistä muodostui kaupunki, jonka Reza Pahlavi nimesi "Bandar-e Pahlaviksi". Nykyisen nimensä se sai vuonna 1979.


title: Bandar-e Anzali

text: Kaupungin asukkaat ovat etupäässä gilakkeja sekä Azerbaidžanista neuvostoaikana muuttaneita azereja. Kaupungissa on Iranin laivastotukikohta ja suuri satama, jonka kautta kulkee lähinnä Venäjän teollisuustuotteita, Azerbaidžanin ja Kazakstanin öljytuotteita sekä puutavaraa, kiveä ja kalaa. Uusi vapaakauppa-alue perustettiin vuonna 2003. Kaviaaria ja sammenlihaa tuottava Gazianin kalastusyritys työllistää yli kaksi tuhatta henkeä. Hyvien linja-autoyhteyksien ansiosta kaupunki on myös suosittu lomanviettopaikka.


title: Bandar-e Anzali

text: Bandar-e Anzali on samannimisen piirikunnan hallinto- ja kauppakeskus. Seudun gilakkiväestö viljelee riisiä ja tupakkaa, tuottaa silkkiä, kalastaa ja tekee rottinkikäsitöitä.


title: Virgile Gaillard

text: René Paul Virgile Gaillard (28. heinäkuuta 1877 Pariisi – ?) oli ranskalainen jalkapalloilija. Hän pelasi Club Françaisille. Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.


title: Albert Michant

text: Albert Michant oli belgialainen vesipalloilija, joka kilpaili kesäolympialaisissa vuosina 1900 ja 1908. Molemmilla kerroilla hän kuului hopeaa saaneeseen joukkueeseen.


title: Novyi Urengoi

text: Novyi Urengoi () on kaupunki Jamalin Nenetsian autonomisessa piirikunnassa Venäjällä. Se sijaitsee Pur-joen sivuhaaran Jevojahan varrella, 60 kilometriä pohjoisen napapiiristä etelään. Novyi Urengoi on tärkeä piirikunnan kaasuteollisuuden keskus, jossa kaasuyhtiö Gazpromilla on suuri merkitys.


title: Novyi Urengoi

text: Novyi Urengoi perustettiin Urengoin laajan kaasukentän löytymisen seurauksena 1970-luvulla. Kesäkuussa 1966 paikkakunnalta porattiin ensimmäisen kerran kaasua. Joulukuussa 1973 seudulle saapui autosaattue rakentajia lännempänä sijaitsevasta Pangodyn taajamasta. Novyi Urengoi sai virallisesti taajaman aseman 18. elokuuta 1975. Kaupungiksi se muutettiin 16. kesäkuuta 1980.


title: Novyi Urengoi

text: Kaupunki muodostaa nykiosin itsenäisen kunnallistason kaupunkipiirikunnan Jamalin Nenetsiassa. Siellä asui 104 107 ihmistä (2010).


title: Novyi Urengoi

text: Vuonna 1975 toimintansa aloittanut Novyi Urengoin lentoasema palvelee kaupungin lentoliikennettä. Novyi Urangoi on rautatien varrella, junaliikenne kaupunkiin käynnistyi 1982.


title: Fernand Feyaerts

text: Fernand Feyaerts (1880–1927) oli belgialainen vesipalloilija ja uimari. Hän kilpaili vuoden 1900 kesäolympialaisissa Pariisissa ja vuoden 1908 kesäolympialaisissa Lontoossa. Hän kuului molemmilla kerroilla hopeaa vesipallossa saaneeseen joukkueeseen. Lontoossa hän kilpaili lisäksi sadan metrin vapaauinnissa.


title: Frederick Holman

text: Frederick ("Fred") Holman (maaliskuu 1885 Dawlish, Devon – 23. tammikuuta 1913 Exeter, Devon) oli brittiläinen uimari. Hän kilpaili vuoden 1908 kesäolympialaisissa Lontoossa ja voitti siellä kultaa 200 metrin rintauinnissa maailmanennätysajalla 3.09,2. Hän kuoli 27-vuotiaana sairastettuaan lavantautia ja keuhkokuumetta.


title: Frederick Holman

text: Holmanin Lontoon olympialaisissa uima 200 metrin rintauinnin maailmanennätys pysyi voimassa seuraavaan vuoteen, kunnes Robert Andersson onnistui rikkomaan sen.


title: Martin Formanack

text: Martin Formanack (1. joulukuuta 1866 Saksa – 1. marraskuuta 1947 Saint Louis, Missouri) oli yhdysvaltalainen soutaja. Hän kilpaili Saint Louisin Mound City Rowing Clubille. Hän sai hopeaa perämiehettömässä nelikossa vuoden 1904 kesäolympialaisissa Saint Louisissa Fred Suerigin, Charles Amanin ja Michael Begleyn kanssa.


title: Toini Aaltonen

text: Toini Maria Aaltonen-Autio (30. maaliskuuta 1906 Helsinki – 12. tammikuuta 1983 Helsinki) oli suomalainen päätoimittaja, suomentaja, teatteri- ja elokuva-arvostelija sekä näytelmäkirjailija.


title: Toini Aaltonen

text: Toini Aaltonen kävi keskikoulua sekä Suomessa että vuoden ajan Yhdysvaltain San Franciscossa ja opiskeli sekä konservatoriossa että Suomen Taideyhdistyksen piirustuskoulussa. Hän toimi 1940-luvulla Suomen Sosialidemokraatin teatteri-, filmi- ja kirjallisuusarvostelijana, Suomalaisen Suomen teatteriarvostelijana ja Valtion elokuvatarkastamon johtajana. Vuosina 1953–1967 hän toimi Teatteri-lehden päätoimittajana. Hän käytti kirjailijanimiä Toini Aaltonen, Toini Autio, T. A., Tossu, Lastu ja Leikkaaja.


title: Toini Aaltonen

text: Aaltonen kirjoitti käsikirjoituksen elokuviin Nuoruus sumussa (1946) ja Pimeän pirtin hävitys (1947).


title: Toini Aaltonen

text: Toini Aaltonen oli naimisissa 1928–1939 näyttelijä Aarne Orjatsalon ja vuodesta 1948 toimittaja Matti Aution kanssa.


title: Michael Begley (soutaja)

text: Michael ("Mike") Begley (22. syyskuuta 1872 Dublin, Irlanti – 24. elokuuta 1938 Saint Louis, Missouri, Yhdysvallat) oli yhdysvaltalainen soutaja. Hän kilpaili Mound City Rowing Clubille. Hän osallistui vuoden 1904 kesäolympialaisiin Saint Louisissa ja sai siellä hopeaa perämiehettömässä nelikossa Fred Suerigin, Martin Formanackin ja Charles Amanin kanssa.


title: Michael Begley

text: Michael Begley on:


title: Arthur Bailey

text: Arthur B. Bailey oli kanadalainen soutaja. Hän kilpaili Toronton Argonaut Rowing Clubille. Hän osallistui vuoden 1904 kesäolympialaisiin Saint Louisissa ja sai kahdeksikossa hopeaa.


title: Kimberly Derrick

text: Kimberly Derrick (s. 28. huhtikuuta 1985 Blytheville, Arkansas) on yhdysvaltalainen kaukalopikaluistelija. Hän kilpaili vuoden 2006 talviolympialaisissa Torinossa ja osallistui siellä 1 000 metriin sekä 3 000 metrin viestiin.


title: Kimberly Derrick

text: Derrick osallistui myös vuoden 2010 talviolympialaisiin Vancouverissa. Siellä hän sai pronssia 3 000 metrin viestissä; lisäksi hän kilpaili 1 000 ja 1 500 metrissä.


title: Gunnel Steinby

text: Gunnel Alexandra Steinby (29. syyskuuta 1909 Helsinki – 9. syyskuuta 1982 Helsinki) oli suomalainen ruotsin kielellä kirjoittanut kirjailija.


title: Gunnel Steinby

text: Steinby pääsi ylioppilaaksi !927 Porin ruotsalaisesta yhteiskoulusta (Björneborgs svenska samskola) ja valmistui 1934 filosofian kandidaatiksi Helsingin yliopistosta.


title: Gunnel Steinby

text: Gunnel Steinby oli naimisissa vuodesta 1936 toimittaja, tietokirjailija ja historioitsija Torsten Steinbyn kanssa. Myös heidän tyttärensä, vuonna 1941 syntynyt Ann-Gerd Steinby, on kirjailija.


title: Hallasan

text: Halla eli Hallasan on sammunut tulivuori Etelä-Korean eteläisellä Jeju-saarella. 1 950 metrin korkuisena se on Etelä-Korean korkein vuori. Alueella sijaitsee 153 km² laajuinen kansallispuisto.


title: André Buffière

text: Pierre André Buffière (12. marraskuuta 1922 Vion, Ardèche – 2. lokakuuta 2014) oli ranskalainen koripalloilija. Hän kilpaili vuoden 1948 kesäolympialaisissa Lontoossa saaden joukkueineen hopeaa. Hän osallistui myös vuoden 1952 kesäolympialaisiin Helsingissä, missä Ranska sijoittui kahdeksanneksi.


title: André Buffière

text: Buffière sai koripallon Euroopan-mestaruuskilpailuissa hopeaa 1949 sekä pronssia 1951 ja 1953.


title: Noël Bas

text: François "Noël" Bas (25. joulukuuta 1877 Strenquels – 3. heinäkuuta 1960 Brive-la-Gaillarde) oli ranskalainen voimistelija. Hän kilpaili vuoden 1900 kesäolympialaisissa Pariisissa ja sai hopeaa.


title: Johannes Weltzer

text: Christian Johannes Weltzer (4. helmikuuta 1900 – 3. syyskuuta 1951) oli tanskalainen runoilija. Hän sai vuoden 1928 kesäolympialaisissa Amsterdamissa pronssia lyyrisestä työstään "Symphonia Héroïca".


title: Félix Balyu

text: Félix Balyu (5. elokuuta 1891 Brugge – 15. tammikuuta 1971) oli belgialainen jalkapalloilija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.


title: Károly Varga

text: Károly Varga (s. 28. syyskuuta 1955 Budapest) on unkarilainen entinen ampuja. Hän kilpaili vuoden 1980 kesäolympialaisissa Moskovassa ja voitti kultamitalin 50 metrin pienoiskiväärissä (makuu).


title: Jerevanin televisiotorni

text: Jerevanin televisiotorni () on vapaasti seisova teräsrakenteinen televisiotorni Jerevanin kaupungissa Armeniassa. Televisiotorni rakennettiin vuosina 1974–1977. Televisiotorni on 311,7 meriä korkea.


title: Jerevanin televisiotorni

text: Televisiotorni korvasi aiemman 180 metriä korkea tv-tornin, joka siirrettiin vuonna 1973 Gjumrin kaupunkiin, silloiseen "Leninakan"iin.


title: Paatela

text: Paatela on seuraavien suomalaisten henkilöiden sukunimi:


title: László Hammerl

text: László Hammerl (s. 15. helmikuuta 1942 Budapest) on unkarilainen entinen ampuja. Hän voitti kultamitalin 50 metrin pienoiskiväärissä (makuu) vuoden 1964 kesäolympialaisissa Tokiossa. Samoissa kisoissa hän sai lisäksi pronssia 50 metrin pienoiskiväärissä (asennot).


title: László Hammerl

text: Vuoden 1968 kesäolympialaisissa Méxicossa Hammerl sai hopeaa 50 metrin pienoiskiväärissä (makuu). Hän kilpaili myös kesäolympialaisissa 1972 (München) ja 1976 (Montréal).


title: László Hammerl

text: Myös Hammerlin puoliso Éva Fórián on olympiaurheilija.


title: Kalela (täsmennyssivu)

text: Kalela voi tarkoittaa ainakin seuraavia:


title: Jukka Holtari

text: Jukka Holtari (s. 8. marraskuuta 1961 Heinola) on suomalainen jääkiekkovalmentaja ja entinen pelaaja, pelipaikaltaan hyökkääjä. Holtari on edustanut pelaajana SM-liigassa Kalpaa ja Kiekkoreipasta. Nykyisin hän toimii JYPin pelaajakoordinaattorina ja Boston Bruinsin organisaation Euroopan kykyjenetsinnän päällikkönä. Holtari voitti Stanley Cupin Bruinsin kanssa kaudella 2010–11.


title: Jukka Holtari

text: Holtari edusti kaudella 1979–80 kanadalaista BCJHL-junioriliigassa pelannutta Bellingham Blazersia. Holtari pelasi 51 ottelua tehopistein 18+20=38. Seuraavalla kaudella hän siirtyi tuolloin SM-liigassa pelanneen Kiekkoreippaan riveihin tehden ensimmäisellä kaudella 24 ottelussa kolme syöttöpistettä. Kaudella 1981–82 Holtari teki 36 runkosarjaottelussa kolme maalia ja kolme syöttöä sekä playoffeissa kahdessa ottelussa yhden syöttöpisteen. Viimeisellä kaudellaan Kiekkoreippaassa hän pelasi 36 runkosarjaottelua tehopistein 4+3=7.


title: Jukka Holtari

text: Kaudeksi 1983–84 Holtari siirtyi pelaamaan Mestiksessä pelanneeseen Kuopion Kalpaan. Hän pelasi kauden aikana 35 runkosarjaottelua tehoin 19+20=39 sekä kuusi playoff-ottelua tehoin 4+5=9. Kaudella 1984–85 Holtari pelasi 43 runkosarjaottelua tehden 38 maalia ja 20 syöttöpistettä. Seuraavalla kaudella Holtari pelasi tehopisteiltään parhaan kautensa tehden 44 runkosarjaottelussa tehot 30+30=60. Kauden päätteeksi Kalpa nousi ensimmäisen kerran SM-Liigaan.


title: Jukka Holtari

text: Holtari pelasi Kalpassa kolme SM-Liigakautta tehden 107 runkosarjaottelussa yhteensä tehot 27+29=56 ja kahdeksassa playoff-ottelussa tehot 3+4=7. Kaudeksi 1989–90 Holtari siirtyi takaisin Mestikseen, tällä kertaa Hokki-Salon riveihin. Hän teki 25 ottelussa tehot 15+9=24 ennen siirtymistään kesken kauden Suomi-sarjassa pelanneen Shakersin riveihin. Shakersissa Holtari teki loppukauden 13 ottelussaan seitsemän maalia ja neljä syöttöä. Seuraavalla kaudella Holtari pelasi runkosarjassa 36 ottelua tehden huikeat 55 maalia ja 38 syöttöpistettä. Parin välivuoden jälkeen Holtari palasi vielä kaudella 1993–94 pelaamaan kuusi ottelua Shakersiin, joiden aikana hän teki yhden maalin ja kolme syöttöpistettä.


title: Jukka Holtari

text: Pelaajauran lopettamisen jälkeen Holtari on toiminut eri jääkiekkoseurojen valmennustehtävissä, muun muassa Espoon Bluesin päävalmentajana (1999–2000) ja useaan otteeseen Suomen eri juniorimaajoukkueiden apu- ja päävalmentajana. NHL:ssä hän on työskennellyt kykyjenetsijänä Columbus Blue Jacketsissa (2001–05) ja Boston Bruinsissa (2007–). Nykyisin Holtari työskentelee Bruinsin Euroopan kykyjenetsinnän päällikkönä ja JYPin pelaajakoordinaattorina. Hänellä on sopimus JYPin kanssa aina kevääseen 2017 asti.


title: Kannuskilpikonna

text: Kannuskilpikonna, nykyiseltä kutsumanimeltään Sahelinsuurkilpikonna, "Centrochelys" "sulcata (ent. Geochelone sulcata") on maakilpikonnalaji, joka elää Saharan lounaisosissa Afrikassa. Se on kolmanneksi suurin maakilpikonnalaji ja kannuskilpikonnat ovat yleensä 60-80 cm pitkiä ja painavat 45-91 kg. Ne elävät yleensä 30-50 vuotta. Kannuskilpikonna on kasvinsyöjä ja suurimmaksi osaksi niiden ruokavalio koostuu lehdistä ja ruohosta, mutta joskus myös hedelmistä. Ruokavaliossa on hyvin paljon kuituja ja kalsiumia, mutta hyvin vähän proteiinia, sillä liika proteiinipitoisuus voi aiheuttaa ongelmia kuoren muodostumisessa.


title: Kannuskilpikonna

text: Kannuskilpikonnan tieteellisenä nimenä on myös käytetty nimiä "Centrochelys sulcata", "Testudo calcarata", "Testudo radiata" ja "Testudo sulcata" .


title: Harry Spanjer

text: Henry John ”Harry” Spanjer (9. tammikuuta 1873 Grand Rapids, Michigan – heinäkuu 1958 St. Petersburg, Florida) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja voitti kevytsarjassa kultamitalin. Hän osallistui lisäksi välisarjan kilpailuun ja sai siinä hopeaa häviten Albert Youngille.


title: Harry Spanjer

text: Spanjer edusti Newarkin National Turnvereinia.


title: The Voice of Finland (1. tuotantokausi)

text: "The Voice of Finlandin" ensimmäinen tuotantokausi alkoi Nelosella 30. joulukuuta 2011 ja päättyi 20. huhtikuuta 2012 järjestettyyn finaaliin. Online-koelaulut järjestettiin elo–lokakuussa 2011. Ohjelmaa juonsivat Axl Smith ja backstage-toimittajana suorissa lähetyksissä toiminut Kristiina Komulainen.


title: The Voice of Finland (1. tuotantokausi)

text: Ohjelman neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe. Finaalissa toisensa kohtasivat Jesse Kaikuranta, Kim Koskinen, Saara Aalto ja Mikko Sipola, joista voittajaksi selviytyi Mikko Sipola.


title: The Voice of Finland (1. tuotantokausi)

text: Villin kortin avulla täydennettiin Elastisen, Paulan ja Michaelin joukkueet. Kilpailijat valittiin Radio Aalto -radiokanavalla viikon 6/2012 aikana.


title: The Voice of Finland (1. tuotantokausi)

text: Lauri Tähkä valitsi Villi kortti -kierroksella joukkueeseensa 13:nnen laulajan.


title: EuroInternational

text: Eurointernational on italialais-yhdysvaltalainen pikkuformulatalli, joka kilpailee nykyään Euroopan Formula 3 -sarjassa. Aiemmin talli on kilpaillut myös Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 Euromotorsport-nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series-sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa.


title: Marshallinsaarten vaakuna

text: Marshallinsaarten vaakuna on Marshallinsaarten tunnus lipun ja kansallislaulun ohella.


title: Marshallinsaarten vaakuna

text: Sinetin keskellä on rauhan enkeli avoimin siivin. Sen yläpuolella on 24-sakarainen tähti, joka on myös maan lipussa. Sen sakarat symboloivat maan alueita. Tähden molemmilla puolilla on säteet, jotka ovat myös maan lipussa. Oranssi symboloi rohkeutta ja valkoinen rohkeutta sekä kahta saariryhmää. Siipien yläpuolella oikealla on simpukankuori ja vasemmalla kalastusverkko kuvaamassa kalan merkitystä maalle. Keskellä oikealla on saari, jolla kasvaa kookospalmu, ja vasemmalla kanootti. Alhaalla on marshallinsaarelainen tikuista koottu merikartta. Sen alapuolella lukee "seal". Sinettiä kiertää kaksi tekstiä, "Republic of the Marshall Islands", ja "Jepilpilin ke ejukaan". Uloimpana on ketju, joka kuvaa saarten yhtenäisyyttä.


title: Potenssifunktio

text: Potenssifunktio on muuttujan formula_1 matemaattinen funktio, joka voidaan esittää yleistettynä


title: Potenssifunktio

text: missä formula_3 on potenssi ja formula_4 sen eksponentti. Eksponentin arvoa kutsutaan myös potenssin asteeksi. Ylempi merkintä tarkoittaa samaa asiaa kuin Suomen koulumatematiikassa käytetty merkintä


title: Potenssifunktio

text: Potenssifunktion määrittelyjoukkona voi joskus olla kaikki reaaliluvut, mutta yleensä vaaditaan ei-negatiivisuutta eli formula_6 sievennysongelmien välttämiseksi. Määrittelyjoukko määritetään siten aina tapauskohtaisesti.


title: Potenssifunktio

text: Erään potenssifunktion määritelmän mukaan se on tulo äärellisestä lukumäärästä (formula_7 kpl) vakioita formula_8 ja muuttujaa formula_1:


title: Potenssifunktio

text: Tämän määritelmän mukaan potenssifunktio, jonka eksponenttina on luonnollinen luku, kuuluu alkeisfunktioihin, sillä se on muodostettu äärellisestä määrästä muuttujia ja vakioita niiden välisillä kertolaskuilla (alkeisoperaatio), ja se on samalla yleisen potenssifunktion erikoistapaus, joka merkitään usein


title: Potenssifunktio

text: Tällainen potenssifunktio on samalla myös polynomifunktio, jossa on yksi termi. Useiden eriasteisten potenssien summa muodostaa monitermisen polynomifunktion. Eriasteisten potenssien sarjoja käytetään monissa potenssisarjoissa.


title: Potenssifunktio

text: Potenssifunktioita käytetään matemaattisessa mallinnuksessa talouden, tieteen ja tekniikan aloilla. Niillä on polynomifunktioiden oheella merkittävä rooli matematiikan kouluopetuksessa eri maissa.


title: Potenssifunktio

text:
Edelliset potenssifunktiot voidaan tulkita verrannollisuuden mukaan. Esimerkiksi, kun n = 2, voidaan sanoa, että funktion arvot ovat "suoraan verrannolliset" muuttujan "toiseen potenssiin" eli formula_29.
Eksponenttina voi olla myös negatiivinen kokonaisluku. Koska potenssilaskennassa on määritetty


title: Potenssifunktio

text: saadaan myös potenssifunktiolle vastaavasti


title: Potenssifunktio

text: Potenssifunktion määrittelyjoukossa on huomioitava nimittäjän rajoitus formula_32. Potenssifunktiolla, jonka asteluku on negatiivinen, on sen vuoksi määrittelyjoukko formula_33.


title: Potenssifunktio

text:
Kun n = 1, saadaan niin sanottu käänteislukufunktio (tässä: formula_21)
Tällöin funktion arvot ovat muuttujan arvoon nähden kääntäen verrannolliset.
Jos eksponenttina on rationaaliluku, saadaan


title: Potenssifunktio

text: Jos eksponentti on luonnollisen luvun käänteisluku, joka on muotoa


title: Potenssifunktio

text: niin potenssifunktio tulkitaan juurifunktioksi:


title: Potenssifunktio

text: Juurifunktion määrittelyjoukko riippuu juuren asteluvusta. Jos juuren aste on parillinen, rajoitetaan muuttuja ei-negatiiviseksi eli formula_39. Jos aste on pariton, kuuluvat kaikki luvut määrittelyjoukkoon eli formula_40.


title: Potenssifunktio

text:
Juurifunktion astelukua voidaan nostaa korottamalla se vielä kokonaislukupotensiin m:
Kun eksponenttina on reaaliluku, määritellään yleisesti


title: Potenssifunktio

text: Kun eksponentina on rationaaluku, lasketaan potenssifunktion arvo edellä kuvatulla tavalla. Niitä reaalilukuja, jotka eivät ole rationaalilukuja, kutsutaan irrationaaliluvuiksi. Kun eksponenttina on irrationaalinen luku, lasketaan potenssifunktion arvo raja-arvon avulla. Koska jokaista irrationaalilukua formula_43 kohden on olemassa rationaalilukujen jono formula_44 siten, että jono suppenee kohti irrationaalilukua formula_43:


title: Potenssifunktio

text: Potenssifunktion arvo kohdassa formula_47, kun formula_48 lasketaan silloin


title: Potenssifunktio

text: Yleistäen voidaan sanoa, että


title: Potenssifunktio

text: Kun potenssifunktioille piirretään kuvaajat xy-koordinaatistoon, merkittään funktion argumentin x arvot x-koordinaateiksi ja funktion arvot y-koordinaateiksi eli formula_51. Kahden potenssifunktion kuvaajat kulkevat saman pisteen kautta, kun niiden kuvaajilla on samalla x-koordinaatilla samat funktion arvot. Yhteiset pisteet voidaan määrittää yhtälöllä (s > r):


title: Potenssifunktio

text: Joka tapauksessa kohdassa formula_53 on kaikilla potenssifunktioilla yhteinen piste formula_54, sillä


title: Potenssifunktio

text: Yhteisiä pisteitä voi siis olla kaksi tai kolme riippuen potenssifunktioiden asteista. Jos eksponenttit ovat molemmat parillisia tai parittomia, saadaan kaksi kohtaa lisää, ja jos toinen on pariton ja toinen parillinen, saadaan vain yksi kohta lisää, missä on yhteinen piste:


title: Potenssifunktio

text: Potenssifunktion derivaatta erotusosamäärän raja-arvon avulla. Määritelmän tulokset potenssiosalle voidaan esittää helposti muistettavassa muodossa:


title: Potenssifunktio

text: Potenssifunktion tavallinen (Rieman-) integraali on siten


title: Potenssifunktio

text: tai


title: Edgar Leslie

text: Edgar Leslie (31. joulukuuta 1885 Stamford, Connecticut – 22. tammikuuta 1976 New York, New York) oli yhdysvaltalainen lauluntekijä. Hän varttui New Yorkissa ja kävi koulua Cooper Unionissa. Hänen kenties tunnetuin työnsä on "Moon Over Miami".


title: Edgar Leslie

text: Leslien ensimmäinen laulu, "Lonesome", julkaistiin vuonna 1909, ja siitä tuli välitön hitti. Haydn Quartetin levyttämänä se nousi listakolmoseksi ja sitten Byron G. Harlanin levyttämänä kuudenneksi. Leslie jatkoi hittien kirjoittamista ja tuottamista vaudevillea varten, merkittävimmin Nat Willsille, Julian Roselle, Belle Bakerille, Lew Dockstaderille, James Bartonille ja Joe Welchille.


title: Edgar Leslie

text: Leslie perusti 1920-luvulla oman kustantamonsa, ja vuonna 1927 hän matkusti Englantiin, jossa alkoi yhteistyö säveltäjä Horatio Nichollsin (Lawrence Wrightin pseudonyymi) kanssa. Yhteistyöstä syntyivät sellaiset kappaleet kuin "Among My Souvenirs" (Connie Francisin hitti), "Mistakes" (Vera Lynnin hitti) ja "Shepherd of the Hills" (Jack Hylton Orchestran hitti). Leslie jatkoi hittien tuottamista Yhdysvalloissa 1930–1940-luvuilla. Hän oli aikansa tuotteliaimpia säveltäjiä ja sanoittajia.


title: Edgar Leslie

text: Kirjoittajia, joiden kanssa Leslie teki yhteistyötä, olivat muiden muassa Irving Berlin, Joe Burke, Fred Ahlert, James Monaco, Walter Donaldson, Archie Gottler, Maurie Abrams, Joe Young, Harry Warren, Pete Wendling, George Meyer ja Ray Goetz.


title: Edgar Leslie

text: Leslie oli ASCAP:n alkuperäisjäsen ja toimi sen johtajana vuosina 1931–1941, sitten uudelleen 1947–1953. Hänet otettiin Songwriters Hall of Fameen vuonna 1972.


title: Bert Kalmar

text:
Bert Kalmar (16. helmikuuta 1884 New York – 18. syyskuuta 1947 Los Angeles) oli yhdysvaltalainen sanoittaja ja elokuvien käsikirjoittaja. Hän varttui Manhattanilla ja esiintyi lapsena taikurina ja sen jälkeen vaudevillekoomikkona. Hän tuli tunnetuksi yhteistyöstään Harry Rubyn kanssa. Kaksikon hitteihin kuuluvat "Three Little Words", "So Long, OO-Long", "She's Mine, All Mine", "Who's Sorry Now?", "Thinking of You", "Up in the Clouds", "I Wanna Be Loved by You", "Watching Clouds Roll By", "My Sunny Tennessee", "I Love You So Much", "Everyone Say's I Love You", "The Egg and Eye" ja "A Kiss to Build a Dream On".
Kalmar menestyi Broadwaylla ja Hollywoodissa, johon hän ja Ruby siirtyivät vuonna 1930. Sen lisäksi, että Kalmar sanoitti lauluja elokuviin, hän toimi myös käsikirjoittana elokuvissa "Elämäni oli unelma", "Bright Lights" ja "Neljä naurettavaa naapuria".


title: Bert Kalmar

text: Kalmarin ja Rubyn yhteistyö jatkui Kalmarin kuolemaan saakka. Kalmar ehti urallaan työskennellä myös Ted Snyderin, Oscar Hammerstein II:n, Fred Ahlertin, Harry Akstin, Con Conradin, Herbert Stothartin, Harry Tierneyn, Pete Wendlingin ja Edgar Leslien kanssa. Hänet otettiin Songwriters Hall of Fameen vuonna 1970. Vuonna 1952 hän sai postuumin Oscar-ehdokkuuden laulusta "A Kiss to Build a Dream On" (elokuva "Jäljet johtavat yökerhoon").


title: Eduard Schnitzer

text: Eduard Schnitzer (28. maaliskuuta 1840 Preussi – 23. lokakuuta 1892 Kongo) oli preussilainen virkamies ja seikkailija. Hänet tunnetaan kuitenkin paremmin nimellä Emin Pašša. Hän oli kotoisin Neissen kaupungista Sleesiassa (nykyisin Nysan kaupunki Puolassa).


title: Eduard Schnitzer

text: Schnitzer opiskeli lääkäriksi Berliinin yliopistossa, mistä hän valmistui vuonna 1864. Tämän jälkeen hän matkusti Osmanien valtakuntaan, mistä hän sai lääkintäviranomaisen työpaikan Balkanille. Vuonna 1870 hän siirtyi Albaniaan Scutarin maakunnan osmanilaisen kuvernöörin palvelukseen. Schnitzer ihastui kuvernöörin vaimoon, ja kun kuvernööri kuoli vuonna 1873, he karkasivat Italiaan asumaan. Sieltä he siirtyivät rahojen loputtua asumaan Schnitzerin kotikuntaan. Yhteiselo alkoi kuitenkin rakoilla, ja Schnitzer oli aina vain pidempiä aikoja pois kotoa vaellellen Sleesian maaseudulla, kunnes hän viimein ei palannut enää kotiin. Omaiset kuulivat hänestä seuraavan kerran 11 vuotta myöhemmin, kun hän oli sanomalehtien otsikoissa.


title: Eduard Schnitzer

text: Schnitzer matkusti Khartumiin Sudaniin. Egyptin kediivi Ismail Pašša oli alistanut Sudanin siirtomaakseen, ja siellä tarvittiin osaavia virkamiehiä hallintoon. Schnitzer sai sotilaslääkärin paikan päiväntasaajan maakunnassa. Siellä hän otti nimekseen Emin Pašša. Aluetta hallitsi brittiläinen Charles George Gordon. Kun Gordon ylennettiin vuonna 1877 koko egyptiläisen Sudanin kenraalikuvernööriksi, hän nimesi Emin Paššan seuraajakseen päiväntasaajan maakuntaan. Samoihin aikoihin sudanilaiset kyllästyivät egyptiläisten riistoon, ja he aloittivat pohjoisessa kapinan Muhammad Ahmadin johdolla, joka oli julistanut olevansa mahdi eli vapahtaja ja kukistavansa pahan.


title: Eduard Schnitzer

text: Egypti ajautui vararikkoon kediivin holtittoman rahankäytön seurauksena. Britit halusivat varmistaa laivaliikenteen sujumisen Suezin kanavassa, joten he valtasivat Egyptin vuonna 1882. Sudanissa kapina eteni, ja maakunta toisensa jälkeen kukistui. Gordonin käskettiin evakuoida kaikki egyptiläiset joukot Sudanista, mutta hän linnottautui joukkoineen Khartumiin ja kuvitteli Britannian tulevan apuun. Tammikuussa 1885 piiritetty Khartum kukistui ja Gordon tapettiin. Brittiläinen media halusi, että brittijoukot kostaisivat Gordonin kuoleman. Britannian pääministeri Gladstone ei kuitenkaan lähettänyt joukkoja, sillä briteillä ei ollut intressejä kalliiseen sotaretkeen Sudanissa.


title: Eduard Schnitzer

text: Emin Pašša piti puoliaan syrjäisessä maakunnassa ja loppuvuodesta 1885 hän lähetti Eurooppaan kirjeen, jossa hän kertoi tarvitsevansa apua. Mediassa alkoivat vaatimukset Emin Paššan pelastamiseksi, ettei Gordonin kohtalo toistuisi. Tutkimusmatkailija Henry Morton Stanley tarjoutui pelastajaksi, koska ajatteli Paššan pelastamisen tuovan hänelle yhtä paljon huomiota kuin David Livingstonen löytämisen. Retkikunnan varustaminen vei aikaa ja Stanley pääsi liikkeelle maaliskuussa 1887. Reitti kulki Atlantin rannikolta Kongojokea pitkin kohti Ugandaa. Joulukuussa 1887 hän saapui Albertjärvelle.


title: Eduard Schnitzer

text: Stanley tapasi Emin Paššan 29. huhtikuuta 1888. Tapaaminen ei kuitenkaan sujunut niin kuin Stanley oli kuvitellut. Hän luuli, että Emin Pašša odottaa alistuneena pelastajaansa, joka veisi hänet takaisin Eurooppaan. Emin Pašša taas oli odottanut, että hänelle tuotaisiin lisää varusteita kokonaiselle rykmentille, eikä hänellä ollut aikomustakaan lähteä pois. Emin oli myös joukkoineen pukeutunut tahrattomiin univormuihin sotilassoittokuntineen, kun taas Stanley oli joukkoineen rämpinyt viidakossa.


title: Eduard Schnitzer

text: Stanley sai kuitenkin Eminin lähtemään, ja paluumatka alkoi huhtikuussa 1889 kohti Intian valtamerta. Rannikolle päästyään Emin Pašša kuitenkin kieltäytyi lähtemästä Eurooppaan. Tämä esti Stanleyn mahdollisuuden olla taas sankari. Emin palasi maakuntaansa, mutta se oli tällä välin ajautunut sekasortoon. Hän päätti jatkaa matkaa saksalaiseen Kameruniin, mutta hänet murhattiin Kongossa 23. lokakuuta 1893.


title: Anna Lawrence

text: Anna Josephine Lawrence (s. 9. maaliskuuta 1972 Howick) on uusiseelantilainen entinen maahockeypelaaja.


title: Anna Lawrence

text: Lawrence osallistui kaksiin olympialaisiin, vuosina 1992 ja 2000. Uuden-Seelannin joukkue oli Barcelonan kisoissa 1992 turnauksen kahdeksas eli viimeinen, mutta joukkue sijoittui kuudenneksi Sydneyssä 2000.


title: Richard Peterson

text: Richard Momme Peterson (9. maaliskuuta 1884 Kristiania – 2. huhtikuuta 1967 Oslo) oli norjalainen tennispelaaja. Hän edusti seuratasolla Oslo Tennisklubbia. Peterson pelasi Tukholman olympialaisissa 1912, joissa hän putosi kaksinpelissä heti ensimmäisellä kierroksella ja pääsi nelinpelissä Conrad Langaardin parina toiselle kierrokselle saakka.


title: Eugenia Tanaka

text: Eugenia Tanaka (s. 9. maaliskuuta 1987 Kisaran, Indonesia) on australialainen sulkapalloilija.


title: Eugenia Tanaka

text: Tanaka syntyi Indonesiassa, ja muutti Australiaan 14-vuotiaana. Hän aloitti vuonna 2007 nelinpeliharjoittelun Tania Luizin kanssa ja pääsi uuden kotimaansa maajoukkueeseen samana vuonna heti saatuaan valtion kansalaisuuden. Tanaka kärsi loukkaantumisesta ennen Pekingin olympialaisia 2008, mutta pari pääsi kisoihin, joissa he hävisivät ensimmäisen ottelunsa Japanin parille.


title: Kirkko veren päällä (Jekaterinburg)

text: Kirkko veren päällä eli Kaikkien pyhien kirkko () on Venäjällä Jekaterinburgissa sijaitseva kirkko. Se on rakennettu 2000-2003 Ipatjevin talon paikalle, jonka kellarissa keisariperhe murhattiin 1918.


title: Destroy All Humans! 2

text: Destroy All Humans! 2 on pelin Destroy All Humans!, jatko-osa, joka julkaistiin 17. lokakuuta 2006 Pohjois-Amerikassa. Peli on julkaistu PlayStation 2 ja Xbox -konsoleille. Sen on kehittänyt Pandemic Studios. Se on viimeinen Destroy All Humans -pelisarjan osa, jonka Pandemic Studios kehittää.


title: Destroy All Humans! 2

text: Peli sijoittuu vuoteen 1969 eli 10 vuoden päähän ensimmäisen osan tapahtumien jälkeen. Yhdysvaltojen prsidenttinä esiintynyt "Cryptosporidium-137" on kuollut tuntemattomasta syystä. Hänen klooninsa, "Cryptosporidium-138" eli Crypto, ottaa hänen paikkansa ja jatkaa esiintymistä johtajana. KGB paljastaa, että Crypto-138 on ensimmäinen ja ainoa "Furon", jolla on sukupuolielimet, johon viitataan sanalla "The Package" (). KGB pitää avaruusolioita Neuvostoliiton uhkana, joten se tuhoaa avaruusolioiden emoaluksen ydinpommilla.


title: Destroy All Humans! 2

text: Crypto yrittää estää KGB:tä tuhoamasta Yhdysvaltoja, sekä hän aikoo kostaa emoaluksen tuhoamisen.


title: Destroy All Humans! 2

text: Crypto voi matkustaa San Franciscoon (Bay City), Lontooseen (Albion), japanilaiselle saarelle (Takoshima), Tunguskaan (Siperia) ja Kuuhun venäläiseen tukikohtaan (Solaris). Crypto voi siirtyä ihmisen ruumiiseen käyttääkseen sitä naamiona. Pelissä on myös yhteistyötila, jota voi pelata ystävän kanssa.


title: Interwetten Racing

text: Interwetten.com Racing on itävaltalainen pikkuformulatalli, joka kilpailee nykyään World Series by Renault-sarjoissa. Talli perustettiin vuonna 2001, jolloin talli kilpaili Formula Volkswagen-sarjassa. Heti seuraavana vuonna talli voitti Saksan Formula Volkswagen sarjan mestaruuden Sven Barthin voimin. Vuonna 2004 talli kilpaili Formula Renault V6 Eurocup-sarjassa sijoittuen sarjan viidenneksi. Vuosina 2005-2010 talli kilpaili Formula Renault 3.5 sarjassa voittaen sarjan mestaruuden vuonna 2006. Vuonna 2010 talli kilpaili myös Moto GP, Intercontinental Rally Challenge ja Eurocup Formula Renault-sarjoissa.


title: Porsche Supercup -kausi 2012

text: Porsche Mobil 1 Supercup -kausi 2012 oli Porsche Supercup -sarjan 20. kausi. Kausi alkoi 21. huhtikuuta Bahrainista ja päättyi 9. syyskuuta Italiaan. Kilpailut ajettiin Formula 1 -kauden -kilpailuviikonloppujen yhteydessä.


title: Porsche Supercup -kausi 2012

text: Sarjan mestaruuden voitti kolmannen kerran peräkkäin saksalainen René Rast. Toiseksi sijoittui ranskalainen Kévin Estre ja kolmanneksi tanskalainen Nicki Thiim.


title: Sia Kamanor

text: Sia Kamanor (s. 9. maaliskuuta 1977) on sierraleonelainen entinen yleisurheilija, joka kilpaili pikajuoksussa. Kamanor oli Atlantan olympialaisissa 1996 mukana maansa 4 × 100 metrin viestijoukkueessa, joka hylättiin kilpailun alkuerissä.


title: Yhdysvaltain taide

text: Yhdysvaltain taiteen perustana oli siirtolaisten kotimaiden taide alkuperäiskansojen kulttuurien sijaan.


title: Yhdysvaltain taide

text: Valtio sai alkunsa uusklassismin kaudella, ja nuoressa valtiossa historiamaalaus, muotokuvat ja kansalliset vapaussotaan ja valtion alkuvaiheisiin liittyvät kansalliset aiheet olivat vallalla, usein uusklassiseen tai romanttiseen tyyliin kuvattuina. Myöhemminkin kansallinen ja paikallinen aiheisto oli suosiossa maisemamaalauksen ohella, mutta 1900-luvulla taiteen kirjo monipuolistui, ja muun muassa natsien valtaantulon aikaansaama taiteilijoiden maahanmuutto toi uusia tyylisuuntia maan taiteeseen.


title: Yhdysvaltain taide

text: Taiteen oman amerikkalaisen luonteen löytymiseen vaikuttivat maaseudun raivaajahenki sekä nopea teollistuminen, vaurastuminen ja kaupungistuminen. Vaikutteiden suunta muuttui toisen maailmansodan aikoihin, jolloin New Yorkista tuli taiteen metropoli ja Yhdysvallat alkoi näyttää suuntaa taiteelle.


title: Yhdysvaltain taide

text: Yhdysvaltain taide alkoi muotoutua euroopasta tulleiden siirtolaisten keskuudessa 1600- ja 1700-luvulla. Alkuvaiheessa painottui muotokuvamaalaus. Mainittaviin maalareihin kuuluivat 1700-luvulla Benjamin West, John Singleton Copley ja Gilbert Stuart. Muotokuvien ohella myös amerikkalainen historiamaalaus vakiintui John Trumbullin johdolla.


title: Yhdysvaltain taide

text: Hudson River -koulukunta nosti 1800-luvulla Düsseldorfin koulun tyyppisen maisemamaalauksen suosioon. Romanttis-realistinen koulukunta toimi vuosina 1820-1850. Aluksi aiheet olivat usein Hudson-joen laaksosta tai läheisiltä vuoristoalueilta. Ryhmän perustaja oli englantilaissyntyinen uskonnollispatrioottisia maalauksia tehnyt Thomas Cole. Toinen keskeinen maalari oli valoa ja sen heijastuksia maisemassa maalannut Frederic Edwin Church.


title: Yhdysvaltain taide

text: Hudsonilaisten ohella merkittävimpiin taiteilijoihin vuosisadan lopulla kuuluivat muotokuvia ja hämyisiä impressionistishenkisiä maalauksia tehnyt James McNeill Whistler ja myös muotokuvia maalannut John Singer Sargent. Kuten ajan keskeiset taiteilijat muutenkin, he olivat työskennelleet pitkään Euroopassa, ja taiteella oli yhä vahvat siteet eurooppalaisiin perinteisiin. Muun muassa impressionisti Mary Cassatt opiskeli Pariisissa.


title: Yhdysvaltain taide

text: Kansallishenkisiä taiteilijoita oli jo 1800-luvun lopulla, kuten realistiset ulkoilmamaalarit Thomas Eakins ja Winslow Homer. Kansallista henkeä oli myös romanttis-mystisellä Albert Pinkham Ryderillä. Taiteesta tuli taloudellisen nousukauden myötä 1800-luvulla sijoituskohde, jolloin myös galleriat alkoivat yleistyä nopeasti, ja taide-elämä vilkastui.


title: Yhdysvaltain taide

text: Yhteiskunnallisesti suuntautunutta taidetta teki Ashcan School (roskapönttökoulu) ja The Eight -nimiä käyttänyt taiteilijaryhmä, joka perustettiin 1908. He kuvasivat proletaarista ympäristöä ja pyrkivät ennakkoluulottomuuteen. Yhteiskuntakriittistä taidetta teki myös maalari Ben Shahn.


title: Yhdysvaltain taide

text: Natsien tulo valtaan ja sen myötä eurooppalaisten taiteilijoiden muutto Yhdysvaltoihin sysäsi maan taidetta uuteen suuntaan. Ennen toista maailmansotaa avantgardesta vastasivat pääosin emigrantit. Monet Bauhausissa opettaneet taiteilijat muuttivat Yhdysvaltoihin, kuten Naum Gabo, Lyonel Feininger, Johannes Itten, Josef Albers ja László Moholy-Nagy. Myös amerikkalaissyntyiset taiteilijat sovelsivat uusia suuntia, kuten Man Ray dadaismia. Naivismi kukoisti John Kanen ja myöhemmin myös Grandma Mosesin teoksissa. Jo 1800-luvun puolella oli toiminut harrastajamaalari Edward Hicks. Varhaisia abstrakteja maalareitakin oli, kuten Georgia O'Keeffe.


title: Yhdysvaltain taide

text: Paikalliset regionalistiset aiheet nousivat 1930-luvulla. Autioita ja yksinäisiä kaupunkinäkymiä maalannut Edward Hopper kuului tähän suuntaukseen, samoin realistisesti maalannut Grant Wood, ja Thomas Hart Benton. Woodin tunnetuin teos on "Amerikkalaista gotiikkaa". Tunnettu regionalisti oli myös maagiseksi realistiksi luonnehdittu Andrew Wyeth, jonka kuuluisin teos on "Christina's World" vuodelta 1948. Wyeth oli suosittu, mutta kriitikot suhtautuivat hänen teoksiinsa penseästi, koska ne eivät seurailleet taiteen uusimpia suuntauksia.


title: Yhdysvaltain taide

text: Kuvanveistossa kansallishenkinen monumentalismi jatkoi suosiotaan. Tunnetuimpia monumentalisteja oli Gutzon Borglum. Kuitenkin myös veistossa oli jo merkkejä modernismin läpimurrosta. Alexander Calder teki kuuluisia mobileitaan 1930-luvulta alkaen ja David Smith kubistis-neoplastisia veistoksiaan 1940-luvulta alkaen.


title: Yhdysvaltain taide

text: Valokuva oli jo varhain tärkeässä asemassa Yhdysvalloissa. Alfred Stieglitz oli paitsi dokumentaarisen valokuvauksen uranuurtaja, myös uusinta eurooppalaista taidetta esittelevä galleristi. Hän järjesti vuonna 1913 New Yorkissa "Armory Show" -näyttelyn, jossa esiteltiin modernia eurooppalaista taidetta. Amerikkalaisista taiteilijoista mukana oli The Eight -ryhmä. Näyttely kiersi useammissa kaupungeissa ja innosti myös taiteilijoita, kuten Georgia O'Keeffeä.


title: Yhdysvaltain taide

text: Euroopasta tulleet emigrantit siirsivät mukanaan taiteen metropolin New Yorkiin, ja Yhdysvalloissa syntyikin modernin taiteen läpimurron ohella spontanismi ja abstrakti ekspressionismi. Action paintingin tärkein nimi Jackson Pollock teki 1947 alkaen maalauksia roiskimalla ja valuttamalla väriä vaistomaisesti. Alankomaista kotoisin olleen Willem de Kooningin ekspressionismi oli figuratiivisempaa. Ekspressionismin ohella pehmeämpi värikenttämaalaus sai monia taiteilijoita valtaansa. Mark Rothko maalasi suorakulmaisia pehmeärajaisia värikenttiä. Abstrakteja tasaisia värikenttiä maalasi myös Barnett Newman 1950- ja 1960-luvulla.


title: Yhdysvaltain taide

text: Abstraktin ekspressionismin vastareaktiona syntyi useita suuntauksia, kuten Chuck Closen ja Malcolm Morleyn hyperrealismi ja poptaide. Poptaidetta tekivät Jasper Johns, Jim Dine, kuvasarjamaalauksia tehnyt Andy Warhol, Robert Rauschenberg ja muun muassa sarjakuvia hyödyntänyt Roy Lichtenstein.


title: Yhdysvaltain taide

text:
Kommenttia abstraktille ekspressionismille oli myös uusabstraktismi eli post-painterly abstraction. Ellsworth Kelly teki kovareunamaalaukseksi kutsuttuja maalauksia, joissa oli teräväkulmaisia geometrisia muotoja. Saman suunnan edustaja oli myös Frank Stella. Epäaineellista otetta haettiin monin keinoin. Yksi tapa oli minimalismi, jota tekivät Sol LeWitt ja Donald Judd. Gallerioista ja perinteisistä taideteoksista etsittiin ulospääsyä maataiteen, ympäristötaiteen ja käsitetaiteen avulla. Tunnetuimpia ympäristötaiteilijoita oli Robert Smithson, käsitetaiteessa taas Joseph Kosuth. Epäaineellisuuden etsintää olivat myös valon käyttäminen, happeningit ja bodyart, toisaalta myös katujen graffitit, jotka Keith Haring toi gallerioihin.
Maalauksen ja piirustuksen välimailla liikkuu Cy Twombly, joka tekee vapaasti riimustellun graffitin oloisia kalligrafisia maalauksia, ikään kuin vasemmalla kädellä ja surrealistien tekniikkoja soveltaen.


title: Yhdysvaltain taide

text: Kovareunainen ja värikenttäpitoinen abstraktismi sai sekin oman vastareaktionsa 1970-luvun lopulla ja 1980-luvulla. Samoihin aikoihin myös Euroopassa kiinnostuttiin jälleen esittävästä taiteesta. Uusekressionismi toi jälleen spontaanimpaa otetta, kuten Susan Rothenbergillä. Julian Schnabel yhdisti maalauksiin erilaisia esineitä ja taidehistorian sekä joukkotiedotuksen kuvastoa. David Salle teki eräänlaisia esittäviä yhdistelmämaalauksia. Myös figuratiivista taidetta tehneelle Robert Longolle olivat ominaisia vääristyneet ihmisfiguurit, aggressio ja erikoiset asennot.


title: Yhdysvaltain taide

text: Installaatiotaiteessa käytettiin vaihtelevaa, usein arkista esineistöä, kuten Jeff Koons pölynimuri-installaatiossaan. Myös uusi aatteellinen ja taisteleva taide tuli esiin, kuten feministinen taide Guerrilla Girlsien esiintuomana. Cindy Shermanilla ja Barbara Krugerilla aiheet liittyivät muun muassa naiseuteen ja sen representaatioon, samoin Jenny Holzerilla, joka sijoitti neonvalotekstejä eri ympäristöihin.


title: Alfred Salonen

text: Johan Alfred Salonen (9. maaliskuuta 1884 Heinolan maalaiskunta – 11. tammikuuta 1938) oli suomalainen kreikkalais-roomalaisen tyylin painija. Hän edusti seuratasolla Helsingin Jyryä.


title: Alfred Salonen

text: Salonen oli Helsingin Jyryn perustajajäsen, ja voitti seuralle Suomen-mestaruusmitaleja 1900-luvun alussa. Hänet oltiin jo nimitetty vuoden 1908 olympialaisiin, mutta ei lopulta päässyt kisoihin rahojen puutteen vuoksi. Salonen voitti vuonna 1911 alle 73-kiloisten sarjan pronssia Helsingin MM-kisoista, joissa suomalaiset ottivat sarjan kolmoisvoiton. Hän kilpaili Tukholman olympialaisissa 1912, joissa hän hävisi viidennen kierroksen ottelunsa. Salonen nimettiin seuransa kunniajäseneksi vuonna 1912.